Η συχνή σάουνα μειώνει τον κίνδυνο για άνοια\nΟι άνθρωποι που κάνουν συχνά σάουνα έχουν μικρότερο κίνδυνο για άνοια και νόσο Αλτσχάιμερ, καθώς και μικρότερο κίνδυνο να πεθάνουν από την καρδιά τους. Αυτό ήταν το συμπέρασμα μιας φινλανδικής μελέτης που δημοσιεύθηκε στο περιοδικό Age and Ageing.\nΠρόκειται για την πρώτη μελέτη που συνδέει τη σάουνα με την καλύτερη υγεία του εγκεφάλου, ενώ προηγούμενες μελέτες έχουν δείξει ότι ωφελεί την καρδιαγγειακή υγεία.\nΕρευνητές του University of Eastern Finland παρακολούθησαν 2.315 άνδρες ηλικίας 42-60 ετών στη Φινλανδία για 20,7 χρόνια, κατά μέσο όρο. Στο διάστημα της παρακολούθησης 204 άνδρες εμφάνισαν άνοια εκ των οποίων οι 123 ανέπτυξαν Αλτσχάιμερ. Η διαπίστωση ήταν πως η χρήση σάουνας σχετίζεται με μείωση των παθήσεων που αφορούν τη μνήμη.\nΟι άνδρες που έκαναν σάουνα 4-7 φορές την εβδομάδα είχαν 66% μικρότερη πιθανότητα να διαγνωστούν με άνοια και 65% μικρότερη πιθανότητα για νόσο Αλτσχάιμερ, σε σχέση με τους άνδρες που έκαναν σάουνα μόνο μια φορά την εβδομάδα.\n«Συνεκτιμήσαμε και παράγοντες του τρόπου ζωής, όπως η σωματική άσκηση, η παχυσαρκία, το κάπνισμα, ο διαβήτης, η αρτηριακή πίεση, ο καρδιακός σφυγμός, η χοληστερίνη και το κοινωνικοοικονομικό επίπεδο και διαπιστώσαμε μια ανεξάρτητη σύνδεση μεταξύ σάουνας και άνοιας», ανέφερε ο Jari Antero Laukkanen, καθηγητής Κλινικής Ιατρικής και επικεφαλής ερευνητής της μελέτης.\nΜια προηγούμενη μελέτη από τον καθηγητή Laukkanen και τους συνεργάτες του βρήκε ότι η συχνή χρήση σάουνας μειώνει τον κίνδυνο θανάτου από καρδιαγγειακή νόσο. «Όταν είμαστε στη σάουνα ο καρδιακός παλμός ανεβαίνει και αρχίζουμε να ιδρώνουμε. Μοιάζει δηλαδή με το αποτέλεσμα της γυμναστικής», είπε ο Laukkanen.\nΚαι πρόσθεσε: «Μετά τη σάουνα μπορεί η αρτηριακή πίεση του αίματος να είναι χαμηλότερη. Και είναι γνωστό ότι η αρτηριακή πίεση είναι σημαντικός παράγοντας κινδύνου για τα καρδιαγγειακά συμβάντα αλλά και τα προβλήματα μνήμης, κάτι που εν μέρει εξηγεί τις ωφέλιμες επιδράσεις της σάουνας στην υγεία μας».\nΣύμφωνα με τους ερευνητές, περαιτέρω μελέτες πρέπει να καθορίσουν τους πιθανούς μηχανισμούς που συνδέουν τη σάουνα με τη βελτίωση της μνήμης.\nΗ μελέτη περιλάμβανε μόνο άνδρες και άρα δεν είναι σίγουρο ποια είναι η επίδραση στις γυναίκες. Επίσης δεν περιλάμβανε άτομα που ποτέ δεν έχουν κάνει σάουνα ώστε να συγκριθεί η διαφορά που υπάρχει με αυτόν τον πληθυσμό.


Κορίτσι , πληροφορίες της ταινίας - Σινεμά - αθηνόραμα\nΧρυσή Κάμερα στις Κάνες για ένα τρυφερό δράμα πάνω στην διαφορετικότητα και την επιμονή, σκηνοθετημένο κι ερμηνευμένο από δύο εξαιρετικά ταλαντούχους πρωτοεμφανιζόμενους. Διαβάστε ολόκληρη την κριτική >\n5 Αργησα να το δω αλλά άξιζε τελικά που έκανα την επιλογή.\nΑριστούργημα. Βίκτορ Πόλστερ εξαιρετικός στο ρόλο, Λούκας Ντοντ μπήκε στη λίστα των αγαπημένων μου σκηνοθετών. Μου άρεσε η οπτική από την οποία προσεγγίζει το δράμα που βιώνει η ηρωίδα. Σκληρό φινάλε αλλά μου άρεσε. Θερμά συγχαρητήρια.


Τούρκοι χακαραν τον Χατζηδακη Ακόμη τους θεωρεί ακίνδυνους η Μπακογιάννη; « olympia.gr\n« Νεο σκάνδαλο Ντου στα γραφεία της Audi στη Γερμανία Απο υπερκόπωση κινδυνεύουν οι εισαγγελείς της Γερμανίας\nΒ. Αποστόλου: Πρόγραμμα 5,2 εκατ. ευρώ για την προώθηση του ελληνικού κρασιού »\nΤούρκοι χακαραν τον Χατζηδακη Ακόμη τους θεωρεί ακίνδυνους η Μπακογιάννη;\nΤην παραβίαση του λογαριασμού του στο twitter από Τούρκους χάκερς αποκάλυψε ο ίδιος ο Κωστής Χατζηδάκης.\nΟ αντιπρόεδρος της ΝΔ ενημερώθηκε από συνεργάτες του με μήνυμα στο κινητό του σήμερα το πρωί. «γίναμε θύμα Τούρκων χάκερ» του είπαν εξηγώντας του ότι ανέβαζαν tweets, υπέρ του Ερντογάν και κατά της Ολλανδίας. Αμέσως σβήστηκαν οι αναρτήσεις, άλλαξαν κωδικούς και απευθύνθηκαν στην Δίωξη Ηλεκτρονικού Εγκλήματος.\nΛίγο αργότερα, ο Κωστής Χατζηδάκης έκανε την εξής ανάρτηση:\n#Τούρκοι_χάκερς χρησιμοποίησαν κ το λογαριασμό μου στο twitter! Δεν νομίζω όμως να πίστεψε κανείς ότι ανεβάζω συνθήματα υπέρ του #Ερντογάν!\nThis entry was posted on Μαρτίου 15, 2017 στις 2:40 μμ\tand is filed under ΕΠΙΚΑΙΡΟΤΗΤΑ. You can follow any responses to this entry through the RSS 2.0 feed. You can leave a response, ή trackback from your own site.


Φοιτητική ζωή! Πώς να περάσεις το μήνα με το extra small... - Y-olo.gr\nΗ φοιτητική ζωή είναι τέλεια -εκτός από μια μικρή (αλλά σημαντική) λεπτομέρεια: το χαρτζιλίκι που σου δίνουν οι γονείς σου δεν φτάνει για να περάσεις ούτε μια εβδομάδα -πόσο μάλλον ένα μήνα! Κι όμως, με μια καλή διαχείριση και κάποιες έξυπνες ιδέες, θα τα καταφέρεις και να απολαύσεις ζωάρα και να μην ρίξεις τα μούτρα σου για να ανακοινώσεις στους δικούς σου ότι χρειάζεσαι έξτρα επιχορήγηση! Απλά, κάνε πράξη αυτά τα πολύτιμα tips:\nΚατάγραψέ το! Κράτησε σημειώσεις για κάθε ευρώ που ξοδεύεις! Πάρε τετραδιάκι. Κάθε βράδυ πριν κοιμηθείς να καταγράφεις όλα τα έξοδα της ημέρας σου. Στο τέλος του μήνα βγάλε το σύνολο. Έτσι θα εντοπίσεις τα λάθη σου καλύτερα και θα δεις πραγματικά, πόσα παραπάνω λεφτά το μήνα θα μπορούσες να εξοικονομείς..\nΑποταμίευσε συστηματικά ένα μικρό ποσό. «Φασούλι το φασούλι γεμίζει το σακούλι», λέει η γιαγιά μου κι έχει δίκιο. Αποταμίευε μία φορά τη βδομάδα ένα μικρό ποσό που στην ουσία δεν το έχεις ανάγκη. Για παράδειγμα σε έναν κουμπαρά ή σε ένα κουτάκι ρίχνε ένα ευρώ (ναι, μιλάμε για τόσο μικρό ποσό). Σε καμία περίπτωση μην μπεις στον πειρασμό να τον ανοίξεις. Να είσαι συνεπής κάθε βδομάδα και να μην ξεχνάς να βάζεις το ποσό που θα έχεις ορίσει σαν στόχο. Μπορεί να σου φαίνεται αστείο αλλά σκέψου: Σε ένα χρόνο θα έχεις μαζέψει- από το πουθενά- πάνω από 100 ευρώ.\nΑγαπημένο μου ταπεράκι. Άρχισε να εκτιμάς το κολατσιό απ’ το σπίτι, σάντουιτς, μπάρες δημητριακών, φρούτα, κλπ. Άνθρωπος είσαι, θα πάρεις και κάτι απ’ έξω αλλά αν μάθεις σε καθημερινή βάση το ταπεράκι θα εντυπωσιαστείς από την οικονομία που έχεις κάνει χωρίς να στερηθείς τίποτα. Έτσι τα χρήματα που σου δίνουν οι γονείς σου για χαρτζιλίκι προορίζονται για πιο ενδιαφέρουσες χρήσεις κερδίζοντας παράλληλα καλύτερη υγεία και τέλεια σιλουέτα!\nΞόδεψε λιγότερα σε κινητό και ίντερνετ! Πώς; Εύκολα! Με το What’s Up Student που δίνει στους φοιτητές τον ουρανό με τα άστρα!\nWHAT’S UP ΚΑΡΤΟΚΙΝΗΤΟ για να έχεις 1.000’ προς όλα τα δίκτυα & 400MB για ένα μήνα, μόνο με 6€, δωρεάν 600 ΜΒ αυτόματα κάθε μήνα και πολλά ακόμα. Επιπλέον, με κάθε νέα ενεργοποίηση έχεις ΔΩΡΟ το πακέτο αυτό για 3 μήνες!\nΓια internet στο σπίτι με super ταχύτητες στις καλύτερες τιμές το WHAT’S UP STUDENT DOUBLE PLAY φέρνει internet έως 24mbps μόνο με 18,80€ αλλά και επιλογές VDSL για να μην σταματάει πουθενα!\nWHAT’S UP STUDENT ΚΑΡΤΟΣΥΜΒΟΛΑΙΟ αν θέλεις να έχεις σταθερό λογαριασμό κάθε μήνα αλλά και super τιμή.\nΚαι για σένα που θες να είσαι πάντα συνδεδεμένη όπου και αν βρίσκεσται WHAT’S UP STUDENT MOBILE INTERNET με το πιο γρήγορο 4G δίκτυο της αγοράς.\nΚαι επειδή η ζωή δεν είναι μόνο προσφορές αλλά είναι και εμπειρίες με το WHAT’S UP Student έχεις προσφορές DEALS for YOU για μοναδικές εμπειρίες μέσα από αποκλειστικές προσφορές για ψυχαγωγία, διασκέδαση και ταξίδια\nΟ κανόνας των 20 ημερών. Συχνά το πρόβλημα δεν είναι ότι δεν μας φτάνει το χαρτζιλίκι αλλά ότι το ξοδεύουμε ανεξέλεγκτα σε βλακείες. Γι αυτό κι αισθανόμαστε ότι δεν μας φτάνουν τα χρήματα. Αν σου καρφωθεί στο μυαλό να αγοράσεις κάτι (ένα ακόμη κοκαλάκι ή μία ακόμη μαύρη μπλούζα) και δεν είναι αληθινή ανάγκη, μη βιαστείς. Ακολούθησε τον κανόνα των 20 ημερών. Περίμενε 20 μέρες και ξανασκέψου το. Είναι ένα λογικό χρονικό διάστημα για να σου φύγει το «κόλλημα» και τότε μπορείς να κρίνεις καλύτερα αν πρέπει να το αγοράσεις ή όχι. Αα, και πού είσαι: Sorry που στο χαλάω αλλά η δικαιολογία «shopping therapy» δουλεύει μόνο στο σινεμά. Δεν χρειάζεται να πας να πάρεις ότι να ’ναι μόνο και μόνο για να νιώσεις καλύτερα. Υπάρχουν χίλια δύο άλλα πράγματα που είναι δωρεάν και μπορείς να κάνεις για να νιώσεις εξίσου καλά.


7 λόγοι που τα πάρτι των 35αρηδων είναι ό,τι πιο θλιβερό... - Provocateur\nΠήγαμε, είδαμε, πάθαμε, μάθαμε, δεν ξαναπάμε\nΔεν ξέρουμε για σένα, αλλά για εμάς, ένας από τους λόγους που πηγαίναμε στο σχολείο, ήταν τα πάρτι που κάνανε οι συμμαθητές μας. Εκεί, που έφερνες τούμπα το δύσμοιρο σπίτι του Κωστάκη και σταματούσες, μόνο όταν σε έπιανε δύσπνοια από το τρεχαλητό. Τότε, που καμάκωνες την Αγγελικούλα και περίμενες να βάλουν αυτά τα μπλουζ τα γεροντίστικα και να χορέψετε τα δυο σας κι έτρωγες 2μιση κατσαρόλες φαγητό, πίνοντας ενάμιση λίτρο κόκα κόλα, χωρίς καν να ρευτείς. Μεγαλώνοντας, παίξανε κι άλλα παρτάκια σε Λύκειο και σχολές, με αυτά που πήγαινες ακάλεστος και στο τέλος έβγαζες και γκομενάκι, να παραμένουν τα καλύτερα. Πολλά ξεφτιλίκια έχεις να θυμάσαι κι άλλα τόσα να διηγείσαι με ύφος Ναπολέοντα, πριν μπει στο Βατερλό! Μεγαλώνοντας ωστόσο, καταλαβαίνεις ότι αυτά είναι για τα νιάτα κι αν εμπλακείς πολύ τώρα που βαδίζεις τα 35 έτη, θα σε κόψουν για τον περίεργο θείο που ήρθε να κάτσει με την νεολαία. Όχι ότι δεν βγαίνεις και προς Θεού, μη μας παρεξηγήσεις όχι ότι δεν ξεφτιλίζεσαι, αλλά τα πάρτι όσο περνούν τα χρόνια και το κοντέρ έχει γράψει τα πρώτα άντα και βαδίζει βουρ για τα δεύτερα, τα αποφεύγεις. Αυτό συμβαίνει, γιατί έχεις βρεθεί σε πάρτι τριανταπεντάρηδων κι ήταν μια από τις πιο θλιβερές εμπειρίες που βίωσε η ψυχούλα σου. Τώρα εσύ, ο άλλος που δεν έχεις βρεθεί σε κάτι αντίστοιχο, πάρε να έχεις 7 καλούς λόγους ώστε να το αποφεύγεις εις τους αιώνας των αιώνων!\n1.Το πάρτι αρχίζει στις 20:30.\nΚαταρχήν είναι θλιβερό από μόνο του το να βάλεις ώρα προσέλευσης στο πάρτι, αλλά δεν θα επεκταθούμε. Προχωράμε. Μέχρι και τα θέατρα ψηλέ μου πια, ξεκινάνε στις 21:00, ώστε κι οι τρου θείες που κατεβαίνουν για να δουν Μιμή Ντενίση με τα πούλμαν, να την έχουν μια άνεση. Όπως σωστά μαντεύεις, το πάρτι τελειώνει πριν τις 00:00, γιατί αύριο δουλεύουν οι περισσότεροι εντάξει!\n2. Οι μη αλκοολούχες επιλογές στο μπαρ είναι περισσότερες από τις αλκοολούχες.\nΚάποτε φίλε μου 35άρη είχες 25 μπουκάλια κάβα για 20 άτομα, χώρια τι θα φέρνανε οι καλεσμένοι και τώρα, έχουμε δει κόσμο να πιάνεται στα χέρια επειδή ο οικοδεσπότης δεν είχε πάρει πολλές μπύρες χωρίς αλκοόλ!\n3. Κάποιοι φέρνουν και τα παιδιά τους.\nΗ ζωή του γονιού είναι σκληρή και δύσκολη κι αν δεν πιστεύεις εμάς, ρώτα την μάνα σου! Έτσι λοιπόν, κάποιοι δύσμοιροι γονείς που δεν έχουν που να αφήσουν τα αγγελούδια τους και τα κουβαλάνε μαζί τους, φέρνοντας σε, στη ντροπιαστική θέση να τους μιλάς μωρουδίστικα.\n4. Η μουσική είναι χαμηλά για να μπορούμε να μιλάμε.\nΕίναι τόσο χαμηλά μάλιστα που ακούς τον Μίλτο, που είναι γαστρεντερολόγος κι έχει πάει στο άλλο δωμάτιο για να κανονίσει τις λεπτομέρειες για την αυριανή κωλονοσκόπηση.\n5. Δεν χορεύει κανείς.\nΣε συνέχεια του προηγούμενου, πιο πιθανό είναι να πετύχεις θέση πάρκινγκ στην Κυψέλη Τρίτη πρωί σε ώρα αιχμής, παρά κάποιον να χορεύει σε ένα τέτοιο πάρτι.\n6. Οι γαστρονομικές επιλογές είναι απονενοημένες.\nΠαλιά, ήσουν οικοδεσπότης έπαιρνες 20 πίτσες, την κάνανε όλοι ταράτσα και τρώγανε μέχρι και τα πιτσόκουτα. Τώρα αν δεν υπάρχουν vegan επιλογές, gluten free, σαλάτες και σίγουρα αβοκάντο, τότε γίνεσαι ο περίγελος όχι μόνο του πάρτι, αλλά και της κοινωνίας. Για αυτό, λοιπόν ξημεροβραδιάσε βλέποντας βίντεακια του Πετρετζίκη για το πώς φτιάχνεται το σωστό το πρόστυχο το λιγκουίνι!\n7. Τα θέματα συζήτησης είναι αποκαρδιωτικά.\nΠριν κάποια χρόνια όταν μαζεύονταν φοιτητοπαρέα, λέγανε για τη μεγαλύτερη μαλακία που είχαν κάνει την τελευταία εβδομάδα, για πιώματα κι εκείνους τους κατεστραμμένους εφηβικούς έρωτες, στα χρόνια της μεγάλης καψούρας. Τώρα, όλοι μιλάνε για briefs και δώσε του debriefs που τερματίζουν τη βαρεμάρα στη δουλειά, συμβουλές αντιμετώπισης του αυχενικού και σύγκριση αιματολογικών εξετάσεων!\nΩστόσο, μην ψαρώνεις. Οι Beastie Boys τα είχανε πει από τους πρώτους και τα είχανε πει πολύ καλά: You have to fight for your right to party!


Κορονοϊός: Πώς μπορεί να εκδηλωθεί η πανδημία το 2021 και μετά; Όλα τα ενδεχόμενα - ΗΛΕΚΤΡΑ Ραδιοτηλεοπτικός Σταθμός\nΚορονοϊός: Πώς μπορεί να εκδηλωθεί η πανδημία το 2021 και μετά; Όλα τα ενδεχόμενα\nΤο έγκυρο επιστημονικό περιοδικό Nature διερευνά τις προβλέψεις για την πανδημία, με τα μέχρι τώρα δεδομένα και με βάση τα διάφορα μαθηματικά και επιδημιολογικά μοντέλα επιχειρεί να απαντήσει στο ερώτημα, συνοψίζοντας τα πιθανά σενάρια, από το χειρότερο μέχρι το πιο αισιόδοξο για το 2021 και για τα επόμενα χρόνια.\nΗ πανδημία δεν εξελίσσεται με τον ίδιο τρόπο από τόπο σε τόπο. Χώρες όπως η Κίνα και η Νέα Ζηλανδία έχουν φθάσει σε χαμηλό επίπεδο κρουσμάτων – μετά από περιοριστικά μέτρα διαφορετικής διάρκειας – και χαλαρώνουν τους περιορισμούς, ενώ παρακολουθούν τα νέα κρούσματα. Στις Ηνωμένες Πολιτείες και τη Βραζιλία, τα νέα κρούσματα αυξάνονται γρήγορα, αφού οι κυβερνήσεις χαλάρωσαν πρόωρα τα περιοριστικά μέτρα ή δεν τα ενεργοποίησαν ποτέ σε εθνικό επίπεδο. Αυτή η τελευταία ομάδα κρατών έχει ανησυχήσει τους επιδημιολόγους. Υπάρχουν όμως ελπιδοφόρα νέα καθώς τα περιοριστικά μέτρα αποσύρονται σε ορισμένες περιοχές. Τα πρώτα στοιχεία δείχνουν ότι οι αλλαγές της ατομικής συμπεριφοράς, όπως το πλύσιμο των χεριών και η χρήση μάσκας, εξακολουθούν να ακολουθούνται και πέραν της λήξης των αυστηρών περιοριστικών μέτρων, βοηθώντας στην αναχαίτιση του κύματος των λοιμώξεων. Μεταξύ 53 χωρών που άρχισαν αποσύρουν τα περιοριστικά μέτρα, δεν υπήρξε τόσο μεγάλη αύξηση στα κρούσματα όπως είχε προβλεφθεί βάσει προηγούμενων δεδομένων, καθώς είχε υποτιμηθεί κατά πόσο έχει αλλάξει η συμπεριφορά των ανθρώπων όσον αφορά την χρήση μάσκας, το πλύσιμο των χεριών και την κοινωνική αποστασιοποίηση. Ερευνητές στην Βραζιλία, μια χώρα με μεγάλη εξάπλωση του ιού, έτρεξαν περισσότερα από 250.000 μαθηματικά μοντέλα στρατηγικών κοινωνικής αποστασιοποίησης και κατέληξαν στο συμπέρασμα ότι αν το 50–65% των ανθρώπων είναι προσεκτικοί όταν βρίσκονται σε δημόσιο χώρο, τότε η σταδιακή χαλάρωση των μέτρων κοινωνικής αποστασιοποίησης κάθε 80 ημέρες θα μπορούσε να βοηθήσει στην αποτροπή περαιτέρω αιχμών νέων κρουσμάτων στα επόμενα δύο χρόνια. Συνολικά, είναι θετικό ότι ακόμη και χωρίς εκτεταμένη χρήση μοριακών τεστ ή εμβόλιο, οι αλλαγές στην συμπεριφορά και τις κοινωνικές συνήθειες μπορούν να κάνουν σημαντική διαφορά στη μετάδοση της νόσου. Ερευνητές στο Μεξικό, μια άλλη χώρα με μεγάλη εξάπλωση του ιού, εξέτασαν επίσης την αλληλεπίδραση μεταξύ των γενικών περιοριστικών μέτρων και των μέτρων ατομικής προστασίας. Διαπίστωσαν ότι εάν το 70% του πληθυσμού του Μεξικού είχε ακολουθήσει τα ατομικά μέτρα, όπως το πλύσιμο των χεριών και η χρήση μάσκα μετά από τα προαιρετικά περιοριστικά μέτρα που ξεκίνησαν στα τέλη Μαρτίου, τότε το ξέσπασμα της επιδημίας στην χώρα θα μειωνόταν μετά από μια αιχμή στα τέλη Μαΐου ή στις αρχές Ιουνίου. Ωστόσο, η κυβέρνηση απέσυρε τα περιοριστικά μέτρα την 1η Ιουνίου και, αντί να ελαττωθεί, ο υψηλός αριθμός εβδομαδιαίων θανάτων από COVID-19 παρέμεινε σταθερός. Φαίνεται, ότι δύο δημόσιες αργίες λειτούργησαν ως γεγονότα υπερμετάδοσης της νόσου, προκαλώντας υψηλά ποσοστά μολύνσεων αμέσως πριν από την άρση των περιοριστικών μέτρων.\nΓια να τερματιστεί η πανδημία, ο ιός θα πρέπει είτε να εξαλειφθεί παγκοσμίως – το οποίο οι περισσότεροι επιστήμονες συμφωνούν ότι είναι σχεδόν αδύνατο – ή οι άνθρωποι θα πρέπει να αποκτήσουν επαρκή ανοσία μέσω λοιμώξεων ή εμβολίου. Παραμένει άγνωστο εάν η μόλυνση με άλλους ανθρώπινους κορωνοϊούς μπορεί να προσφέρει οποιαδήποτε προστασία έναντι του SARS-CoV-2. Εκτιμάται ότι το 55-80% του πληθυσμού πρέπει να είναι άνοσο για να συμβεί αυτό, ανάλογα με τη χώρα. Δυστυχώς, οι πρώτες έρευνες δείχνουν ότι υπάρχει πολύς δρόμος ακόμα μέχρι αυτό το σημείο. Εκτιμήσεις από τεστ αντισωμάτων – που αποκαλύπτει εάν κάποιος έχει εκτεθεί στον ιό και έχει κάνει αντισώματα εναντίον του – υποδηλώνει ότι μόνο ένα μικρό ποσοστό ανθρώπων έχει μολυνθεί και τα σχετικά μοντέλα της νόσου το υποστηρίζουν επίσης. Μια μελέτη σε 11 ευρωπαϊκές χώρες υπολόγισε το ποσοστό μόλυνσης σε 3–4% έως τις 4 Μαΐου. Στις Ηνωμένες Πολιτείες, όπου υπήρξαν περισσότεροι από 150.000 θάνατοι από COVID-19, μια έρευνα σε χιλιάδες δείγματα ορού, συντονισμένη από τα Κέντρα Ελέγχου και Πρόληψης Νοσημάτων των ΗΠΑ, διαπίστωσε ότι ο επιπολασμός των αντισωμάτων έναντι του SARS-CoV-2 κυμαινόταν από 1% έως 6.9%, ανάλογα με την περιοχή.\nΗ πορεία της πανδημίας τον επόμενο χρόνο θα εξαρτηθεί σε μεγάλο βαθμό από τη διαθεσιμότητα ενός εμβολίου και από το πόσο καιρό το ανοσοποιητικό σύστημα θα μπορεί να παρέχει προστασία μετά τον εμβολιασμό ή την μετά την ανάρρωση από τη λοίμωξη. Πολλά εμβόλια παρέχουν προστασία για δεκαετίες – όπως κατά της ιλαράς ή της πολιομυελίτιδας – ενώ άλλα, όπως του κοκκύτη και της γρίπης, εξασθενούν με την πάροδο του χρόνου. Παρομοίως, ορισμένες ιογενείς λοιμώξεις αφήνουν διαρκή, ενώ άλλες μια πιο παροδική ανοσία. Μέχρι τώρα γνωρίζουμε λίγα σχετικά με το πόσο διαρκεί η ανοσία έναντι του SARS-CoV-2. Μία μελέτη σε ασθενείς που ανέκαμψαν διαπίστωσε ότι τα εξουδετερωτικά αντισώματα παρέμειναν για έως και 40 ημέρες μετά την έναρξη της λοίμωξης. Πολλές άλλες μελέτες δείχνουν ότι τα επίπεδα των αντισωμάτων μειώνονται μετά από εβδομάδες ή μήνες. Εάν η COVID-19 ακολουθεί παρόμοιο μοτίβο με το SARS, τα αντισώματα θα μπορούσαν να παραμείνουν σε υψηλό επίπεδο για 5 μήνες, με αργή μείωση μέσα σε 2-3 χρόνια. Ωστόσο, η παραγωγή αντισωμάτων δεν είναι η μόνη μορφή ανοσολογικής προστασίας. Τα Β και Τ -λεμφοκύτταρα μνήμης μπορεί να συμβάλλουν στην άμυνα του οργανισμού σε μελλοντικές μολύνσεις από τον ιό. Πρέπει να σημειώσουμε ότι μέχρι τώρα έχουμε περιορισμένες πληροφορίες για τον ρόλο αυτών των λεμφοκυττάρων την περίπτωση του ιού SARS-CoV-2. Για μια σαφή απάντηση σχετικά με την ανοσία, οι ερευνητές θα πρέπει να παρακολουθήσουν μεγάλο αριθμό ατόμων για μεγάλο χρονικό διάστημα.\nΕάν ο ιός προκαλεί βραχυπρόθεσμη ανοσία – παρόμοια με δύο άλλους ανθρώπινους κορωνοϊούς, τον OC43 και τον HKU1, για τις οποίους η ανοσία διαρκεί περίπου 40 εβδομάδες – τότε οι άνθρωποι θα μπορούν να μολυνθούν εκ νέου και θα υπάρχουν ετήσιες επιδημίες. Μια έκθεση, που βασίζεται σε δεδομένα από οκτώ παγκόσμιες πανδημίες γρίπης, δείχνει μια σημαντική δραστηριότητα της COVID-19 για τουλάχιστον τους επόμενους 18-24 μήνες, είτε με μια σειρά σταδιακά μειούμενων εξάρσεων και υφέσεων («κορυφών» και «κοιλάδων»), είτε ως μια «αργή» συνεχιζόμενη μετάδοση χωρίς σαφές μοτίβο επιδημικού κύματος. Ωστόσο, αυτά τα σενάρια παραμένουν μόνο εικασίες, επειδή η πανδημία της COVID-19 δεν έχει ακολουθήσει μέχρι τώρα το πρότυπο της πανδημικής γρίπης. Μια άλλη πιθανότητα είναι η ανοσία στον SARS-CoV-2 να είναι μόνιμη. Σε αυτήν την περίπτωση, ακόμη και χωρίς εμβόλιο, είναι πιθανό, μετά από ένα παγκόσμιο ξέσπασμα, ότι ο ιός θα μπορούσε υποχωρήσει και να εξαφανιστεί έως το 2021. Ωστόσο, εάν η ανοσία είναι μέτριας διάρκειας, π.χ. διαρκεί περίπου δύο χρόνια, τότε μπορεί να φαίνεται σαν ο ιός να έχει εξαφανιστεί, αλλά θα μπορούσε να επιστρέψει μέχρι το 2024.\nPrevious: Κορονοϊός: Κι άλλο κρούσμα στην Κορινθία – Θετική μία γυναίκα στο Ξυλόκαστρο\nNext: Κορωνοϊός: 152 νέα κρούσματα του τελευταίου 24ώρου – Που εντοπίστηκαν\nΚορωνοϊός: Μέχρι τον Ιούνιο θα έχει εμβολιαστεί όλος ο πληθυσμός – Το σχέδιο του υπουργείου Υγείας\nΚορωνοϊός: Πόσοι θα εμβολιάζονται το μήνα στην Ελλάδα\n«Στο κόκκινο» το επιδημιολογικό φορτίο – 300 νεκροί τις πρώτες τρεις ημέρες του Δεκεμβρίου\nΚορωνοϊός: Τουλάχιστον 3 μήνες κρατά η ανοσία από το εμβόλιο της Moderna


Τραγωδία στην Εύβοια: Δύο νεκροί μετά από ανατροπή τρακτέρ\nNov 10, 12:12 pm\nΤραγωδία στη Βόρεια Εύβοια, όταν τρακτέρ που ήταν φορτωμένο με ελιές ανετράπη.\nΣύμφωνα με πληροφορίες,το τραγικό περιστατικό σημειώθηκε στο χωριό Ασμήνιο. Πάνω στο τρακτέρ επέβαιναν τέσσερα άτομα, ένα ζευγάρι και δύο εργάτες. Οι άλλοι δύο επιβαίνοντες τραυματίστηκαν σοβαρά και μεταφέρθηκαν σε Νοσοκομείο. Περισσότερες πληροφορίες σχετικά με την κατάσταση της υγείας τους δεν είναι γνωστές.\nΤο δυστύχημα συνέβη αργά το απόγευμα του Σαββάτου, ενώ μέχρι στιγμής παραμένει άγνωστο πως αναποδογύρισε το τρακτέρ.


Το Στερεότυπο οπλοφορεί, δαγκώνει και υπάρχει όταν το αναγνωρίζεις - westcult.gr\nΤο Στερεότυπο οπλοφορεί, δαγκώνει και υπάρχει όταν το αναγνωρίζεις\nΤο παρακάτω κείμενο στάλθηκε από τη φίλη του site, Αντιγόνη. Θα χαρούμε να λάβουμε περισσότερα κείμενα, ηχητικά ή και βίντεο από εσάς (δείτε περιγραφή της κατηγορίας).\nΤο Στερεότυπο οπλοφορεί\nΤ' αγόρια αποδίδουν στα μαθηματικά, ενώ τα κορίτσια γράφουν καλή έκθεση. Οι μαύροι είναι χαζοί αν τους συγκρίνεις με τους καταπληκτικούς λευκούς. Οι άντρες παίζουν σκάκι κι οι γυναίκες κουν καν.\nΩραία, υπάρχουν γενετικές διαφορές που χαρακτηρίζουν το DNA των διαφορετικών φυλών. Σίγουρα υπάρχει θηλυκό κι αρσενικό μυαλό και ναι, διαφέρουν οι τομείς όπου διαπρέπουν οι άντρες και οι γυναίκες. Εδώ όμως και αρκετό καιρό κυκλοφορεί μια θεωρία στους επιστημονικούς χώρους που δυσκολεύει την ορθή διεξαγωγή συμπερασμάτων.\nΗ απειλή του στερεοτύπου.\nΣύμφωνα με αυτή τη θεωρία το άτομο αλλάζει τη συμπεριφορά του μόλις αντιληφθεί πιθανότητες ταύτισης του με κάποιο υπαρκτό στερεότυπο. Πείραμα:\nΔεκαετία του '90, δύο ομάδες φοιτητών, αφροαμερικανοί, λευκοί και στις δυο ομάδες, συμπλήρωσαν IQ tests με την εξής διαφορά -η πρώτη ομάδα ήξερε πως συμπληρώνει IQ test, ενώ οι 2η νόμισε πως κάνει μιαν απλή άσκηση.\nΤα αποτελέσματα του γραφήματος εξηγεί η θεωρία της απειλής του στερεοτύπου -οι αφροαμερικανοί κάτω από την πίεση του στερεοτύπου σκέφτηκαν "γιατί να σκάσω, ηλίθιο με θεώρουν έτσι κι αλλιώς". Η δεύτερη ομάδα όμως, δροσερή από κάθε έγνοια, έδωσε παρόμοια αποτελέσματα καταρρίπτοντας το στερεότυπο.\nΆλλο ένα κοινωνικό θέμα δηλαδή να σκεφτούμε. Διότι απειλούμαστε από στερεότυπες αντιλήψεις καθημερινά: Δεν κάνω σεξ στην πρώτη βδομάδα γνωριμίας -θα με νομίσει τσούλα. Δεν κλαίω μπροστά της -θα με νομίσει πούστη. Είμαι 50 κιλά και κάνω δίαιτα για να αρέσω. Βλέπω ανεξάρτητο & ευρωπαϊκό κινηματογράφο για να 'μαι κουλτουριάρης (ξέρεις μωρέ -Μπονιουέλ, Μπέργκμαν, Φερέρι, Φελίνι, Φον Τριερ, Ταρκόφσκι, Γούντυ Άλεν, Γκοντάρ, Κιούμπρικ, Λυντς- αγαπημένοι σκηνοθέτες as listed σε blogger profile -διάβασα τη λίστα στην αδερφή μου, όπου κάπου μετά τον Τρίερ πέταξε ατάκα: "Άνοιξε στο 'Φ';". Απλά, αγάπη μου, δεν με τρομάζει το πλήθος των καλλιτεχνών που σε εκφράζουν, αλλά το range του ύφους των καλλιτεχνών αυτών -έλα τώρα, Κιούμπρικ και Λυντς; Μπονιουέλ και Άλλεν; Πόσο διχασμένος είσαι, θες ψυχίατρο!) Η παρένθεση έκλεισε και το βιβλίο γκίνες την καταχώρησε φυσικά ως την πιο μεγάλη παρένθεση του πλανήτη Γη.\nΟυσιαστικά καταπιέζουμε τον εαυτό μας, φοβούμενοι την απόρριψη από τον συνάνθρωπο, είτε αυτός είναι φίλος, ερωτικός σύντροφος, είτε τέλος πάντων ένα απλός κι αδιάφορος συνάνθρωπος. Κι όσο καταπιεζόμαστε, υποκρινόμαστε, φοράμε μάσκες, σκιαγραφούμε μιαν άλλη προσωπικότητα στα μάτια των άλλων αντί της δικής μας. Κι η καταπίεση + υποκρισία της ερωτικής διάθεσης, της προσωπικής ψυχαγωγίας, της διανοητικής κατάστασης δεν μπορεί παρά να 'χει απόρροια κάποια κρίση, ένα ξέσπασμα του εγώ μας.\nΑυτό το Εγώ που δεν σιωπά (το γαμημένο, μικρή παρένθεση κι όμως τι μεγαλείο!), όσο κι αν το θάψεις -θα σου τη φέρει εκεί που δεν το περιμένεις με τρόπο ύπουλο, καθόλα φροϋδικό...\nΤο Στερεότυπο δαγκώνει\nΗ ίδια επιστημονική ομάδα πειραματίστηκε ακόμα επί της αποστασιοποίησης. Που σημαίνει; Άκου το πείραμα:\nΔύο ομάδες, Αφροαμερικανοί/λευκοί mixed -όπως ακριβώς και στο πρώτο πείραμα- συμπλήρωσαν αυτή τη φορά ερωτηματολόγια, που αφορούσαν τις προσωπικές τους προτιμήσεις σε μουσική (κλασική, ραπ, ροκ κλπ.), σπορ (μπάσκετ, ποδόσφαιρο, γκολφ κλπ.) & τα προσωπικά τους χαρακτηριστικά (επιθετικός, γλυκός, χωρατατζής κλπ.) κ.ά. Η πρώτη ομάδα νόμισε πως συμπληρώνει κάτι σαν IQ test, ενώ η δεύτερη πληροφορήθηκε πως οι ερωτησούλες είναι μια απλή άσκηση... τίποτα σπουδαίο.\nΤα αποτελέσματα φανερώνουν την ανάγκη των Αφροαμερικανών (1η ομάδα) να αποστασιοποιήσουν τον εαυτό τους από το στερεότυπο "οι μαύροι ακούν ραπ και παίζουν μπάσκετ" -είπαν ψέματα... σε αντίθεση με τη δεύτερη ομάδα που συσχετίστηκε πιο χαλαρή με τα δεδομένα στερεότυπα.\nSo... let me get this straight: Θάβουμε ακόμα και τις προσωπικές μας προτιμήσεις ώστε να αποφευχθεί η λάθος ταμπέλα από την κοινωνία; Άουτς. Παράδειγμα, δεν σας έχει τύχει να ντραπείτε για πράγματα που σας ελκύουν; Ποια είναι η ουσία των ένοχων απολαύσεων άλλωστε; Αυτή την ντροπή (που 'χει πάντοτε τόνο απολογητικό) γεννούν οι στερεότυπες αντιλήψεις της κοινωνίας κι όχι το προσωπικό ύφος ή η κουλτούρα μας , there's no guilt until it's out there.\nΗ αντίδραση αυτή απέναντι στην απειλή του στερεοτύπου, θαρρώ, πως θα μπορούσε να θεωρηθεί αυτοάμυνα, μα κάτω απ' τα ρούχα μήπως είναι απλώς φόβος; Ένας φίλος έλεγε πως κάθετι δυσάρεστο πηγάζει από κάποιον φόβο, και ως ευτυχή όριζε τον ελεύθερο άνθρωπο (ελεύθερος = απαλλαγμένος από άγχη/φόβους). Δεσπόζει επιβλητικός μες στη λιτότητά του ο ορισμός, λίγο σαν αρχαιοελληνικός δωρικός ναός. Και μήπως... βάσει του ορισμού, ο φόβος είναι το κίνητρο για ζωή ή για την επιδίωξη της ευτυχίας; Θέλω να πω μήπως βρίσκεται το ζουμί της υπόθεσης στην (ίσως εποικοδομητική) διαδικασία απαλλαγής από τους φόβους που μας βαραίνουν; Μπορεί.\nΤώρα η αποστασιοποίηση από τα στερεότυπα με τη χρήση του ψέματος επικροτεί κι ενισχύει τους φόβους μας ε; Κάτι που φθείρει την ψυχολογία μας στο μέγιστο βαθμό. Από την άλλη η έκθεση της αλήθειας μας στην αδίστακτη κοινωνία δεν θεωρείται ασφαλής τακτική. Μήπως αντί να αλλάζουμε εμείς, να αλλάξουμε την κοινωνία; Βίβα ρε επανάσταση.\nΑξίζει τελικά να αγνοήσεις τα στερεότυπα όσο κι αν σ' απειλήσουν; Σκέψου το.\nΤο Στερεότυπο υπάρχει;!\nΜπορεί οι συνθήκες τη σήμερον να προστάζουν το καταλάγιασμα του ρατσισμού, του σεξισμού, του φανατισμού (σε γενικές πολύ γραμμές). Κι όμως: η κοινωνία ολοένα περισσότερο τροφοδοτεί τις στερεότυπες αντιλήψεις που ταλανίζουν την προσωπική αλήθεια όλων μας.\nΜια σκέψη μου πάντως: Λες και μεταφορικά σαν σε αλληγορία το στερεότυπο είναι σκύλος που μυρίζει τους φόβους μας και πλησιάζει προς το μέρος μας επικίνδυνα (/απειλητικά!).\nΗ απειλή (του στερεοτύπου) γίνεται υπαρκτή τη στιγμή που την αναγνωρίζεις - φοβάσαι άρα υπάρχει.\nΑυτό που λείπει από τη σημερινή εποχή είναι η δύναμη του χαρακτήρα. Ο πιο κοινός φόβος στην τελική αφορά την κοινωνική κριτική. Απέναντι στους συνανθρώπους μας δεν επιβάλλουμε την ουσία μας, παρ' αρκούμαστε στην έκδοση μιας ρευστής επιφάνειας, η οποία συχνά πυκνά διαθέτει επιρροές από πηγές ήδη κοινωνικά εγκεκριμένες.\nΠαράδειγμα της άνωθεν πρότασης: -Τι φοράς ρε, προβιά; -Το outfit από το εξώφυλλο του Vogue. -Πολύ sexy!!!\nΟ δυτικός πολιτισμός εξημερώθηκε και ομόρφυνε. Ας είσαι μαύρος, αδερφή, γυναίκα, κοντός τι φοβάσαι, να μη τσακωθείς με τη μαμά σου ή που θα σε δείξει κανά παιδάκι στο δρόμο. Είδες κι η Μιστίκ που ντρεπόταν για το μπλε της χρώμα τελικά τι έπαθε. Προσωπικά θαυμάζω την εμφάνιση της Sarah Jessica Parker σε πρεμιέρα του S&C the movie μόνο και μόνο επειδή αυτή κατάφερε ν' αναγνωριστεί ως fashion icon μέσα απ' την αδιαφορία της για την κακή κριτική και τη σύγκριση με στερεότυπα παντός τύπου.\nΠολλή γλάστρα όμως.\nΕίναι η βία "γραμμένη" στο DNA;\nΤα καλύτερα του 9GAG της εβδομάδας 27/06-03/07\nΗ διασκευή της διασκευής, του διασκευαστή, με τον original τραγουδιστή\nΗθικό Δίλημμα #7: Ο τρελός τρομοκράτης. Μέχρι που θα φτάσεις;\nΗθικό Δίλημμα #26: Ο απελπισμένος αγρότης και το επικίνδυνο φυτοφάρμακο\nΗθικό Δίλημμα #47: Το πρόβλημα της αφοσίωσης


Αμαλία Μεγαπάνου – Μια σπουδαία Πρώτη Κυρία και Ελληνίδα συγγραφέας - Achaia Clauss\nHome » Αμαλία Μεγαπάνου – Μια σπουδαία Πρώτη Κυρία και Ελληνίδα συγγραφέας\nΣτα 91 της χρόνια έφυγε από τη ζωή, η Αμαλία Μεγαπάνου. Η Αμαλία Μεγαπάνου (1929-2020), ήταν γόνος της οικογένειας Κανελλόπουλου από την Αχαΐα. Ήταν ανιψιά του Πρωθυπουργού Παναγιώτη Κανελλόπουλου και σύζυγος του Πρωθυπουργού Κωνσταντίνου Καραμανλή. Ήταν μια πραγματική αστή, με υψηλή μόρφωση και ενασχόληση με τη φιλοσοφία, τις θρησκείες και την κλασσική γραμματεία.\nΉταν πρότυπο ήθους, συμπεριφοράς και κομψότητας. Το 1951 παντρεύτηκε τον Κωνσταντίνο Καραμανλή, τον οποίο ακολούθησε στην εξορία του στο Παρίσι τη δεκαετία του 1960. Τον Απρίλιο του 1961, συνόδευσε τον Κωνσταντίνο Καραμανλή στην επίσκεψή τους, στις ΗΠΑ, όπου συνάντησε στο Λευκό Οίκο, τον Τζων Κέννεντυ. H Αμαλία Μεγαπάνου ήταν η πρώτη σύζυγος Έλληνα πρωθυπουργού που απασχόλησε τις κοσμικές στήλες και έγινε εξώφυλλο σε περιοδικά ενώ είχε θεωρηθεί ως η Ελληνίδα Τζάκι Κέννεντυ λόγω της κομψότητάς της.\nΟ γάμος τους κράτησε μέχρι το 1972, όταν αποφάσισε να πάρει διαζύγιο. Αιτία ήταν η δύσκολη συμβίωση, την οποία παραδέχτηκε και ο ίδιος ο Καραμανλής.\nΠαντρεύτηκε δεύτερη φορά τον μαιευτήρα Επαμεινώνδα Μεγαπάνο, το 1973, το επώνυμο του οποίο και διατήρησε. Παραχώρησε την συλλογή του πατέρα της, Αναστάσιου Κανελλόπουλου, στο Ίδρυμα Κωνσταντίνου Καραμανλή. Θεωρούνταν επίσης ως μια Πρώτη Κυρία (με κεφαλαίο Κ) σε όλη της ζωή αφού δεν μίλησε για τους γάμους της ενώ δεν έδινε συνεντεύξεις, από επιλογή και όχι λόγω μειωμένης αντίληψης.\nΤέλος, δεν πρέπει να ξεχνάμε ότι ήταν μια σημαντική Ελληνίδα συγγραφέας, πολυγραφότατη και διαχρονικά ενεργή, με περισσότερα από 18 βιβλία που εκδόθηκαν με το όνομά της από το 1982 έως και το 2014. Η ευγένεια και το ήθος της, μας είχαν αγγίξει και εμάς, στην Αχαΐα Clauss, μέσα από την χειρόγραφη ευχαριστήρια επιστολή της.\nΑμαλία Μεγαπάνου, ΑΧΑΙΑ CLAUSS, Σαν σήμερα\nΑμαλία Μεγαπάνου – Μια σπουδαία Πρώτη Κυρία και Ελληνίδα συγγραφέας2020-06-032020-06-03http://www.achaiaclauss.gr/wp-content/uploads/2016/09/logo-wide-dark.pngAchaia Clausshttp://www.achaiaclauss.gr/wp-content/uploads/2016/09/logo-wide-dark.png200px200px\n18η Μάϊου Διεθνής Ημέρα Μουσείων και «ανοιχτές πόρτες»Μη κατηγοριοποιημένο


Greekiphoneapps: ΙMedicines (έκδοση 3.2)\nΙMedicines (έκδοση 3.2)\nΗ εφαρμογή ΙMedicines της Anoxy software υπάρχει στην αγορά για πάνω από 1 χρόνο. Είναι ιδιαίτερα γνωστή στο χώρο και παραμένει ψηλά στις πωλήσεις. Απευθύνεται κατά κύριο λόγο σε επαγγελματίες του χωρου της υγείας.\nΣε τί μας χρειάζεται όμως ακριβώς το iMedicines;\n1) Η εφαρμογή μας ενημερώνει για τις τρέχουσες τιμές των φαρμάκων όπως ανακοινώνονται απ΄ τη Γενική Γραμματεία Εμπορίου και δημοσιεύο\nνται ελευθερα στο διαδίκτυο στο Ενιαίο Δελτίο Τιμών. Ουσιαστικά το πρόγραμμα παρουσιάζει σε ένα όμορφο περιβάλλον τη λίστα αυτή.\n2)Επιπλέον για κάθε φαρμακο που επιλέγουμε μπορούμε να ανοίξουμε την αντίστοιχη σελίδα του EOΦ για να διαβάσουμε σχετικές πληροφορίες. Τον EOΦ χρειαζεται πρώτα να το κατεβάσουμε.\n3)Ένα επιπλέον χαρακτηριστικό (διατίθεται με επιπλέον χρέωση όμως) είναι η αναγνώριση του\nbarcode των φαρμάκων με τη βοήθεια της κάμερας του κινητού. Θεωρούμε το χαρακτηριστικό αυτό ακόμα σε δοκιμαστικό στάδιο αφού δεν δούλεψε όπως θέλαμε στις περισσότερες περιπτώσεις.\nΟυσιαστικά η εφαρμογή συνδυάζει αρμονικά 2 αρχεία τα οποία μπορούμε να βρούμε εύκολα. (Ενιαίο Δελτίο Τιμών και ΕΟΦ). Όμως το κάνει με ωραιο τρόπο σε ένα πολύ ωραίο γραφικό περιβάλλον.\nΟ χειρισμός δεν προβληματίζει και δεν συναντήσαμε κανένα πρόβλημα. Το Imedicines είναι universal (απ'την 3.0+ έκδοση) και υποστηρίζει εξίσου καλά τα iphones (όχι το 2g) και τo ipad.\nΑξίζει το IMedicines τα λεφτά του;\nΤο πρόγραμμα απαιτεί από εμάς 8 ευρώ. Στα θετικά του πρέπει να συνυπολογίσουμε τις συχνές αναβαθμισεις (κυρίως σε ανανεώσεις τιμων). Τα αρνητικά έχουν να κάνουν εξ ορισμού με τη φύση του προγράμματος. Όπως προαναφέραμε οι πληροφορίες που μας δίνει είναι περιορισμένες (ουσιαστικά δίνει links στον ΕΟΦ).\nΘα μπορούσαμε ενδεχομένως να καλυφθούμε χωρις την εφαρμογή, μόνο χρησιμοποιόντας το pdf του ΕΟΦ;\nXμμ... ναι αλλά δεν θα ήταν τόσο χρηστικό. Στο σκέλος των τιμών των φαρμάκων το ΙMedicines έχει να συναγωνιστεί πολύ πιο οικονομικές λύσεις. Πάντως απ'τη στιγμή που η εφαρμογή κάνει ό,τι υπόσχεται και δεν μας κοροιδεύει, εμείς την προτείνουμε.


Asus ZenFone 3 Deluxe: Έρχεται νέα έκδοση με Snapdragon 823 | Techblog.gr\nΠέμπτη, 02/06/2016 · Λορένα Σιούτη ASUS ASUS Android Smartphones Asus smartphones\nΟ Snapdragon 823 είναι ο ίδιος επεξεργαστής που περιμένουμε να μπει στο Samsung Galaxy Note 6, που θα ανακοινωθεί επίσης κάπου τον Αύγουστο. Το chip έχει πιο γρήγορη CPU με 4 Kryo πυρήνες χρονισμένους στα 3GHz αντί για 2.2GHz που είναι ο Snapdragon 820. Και τα δυο chipsets έχουν υποστήριξη για 8GB LPDDR4 RAM.\nΗ έκδοση του ZenFone 3 Deluxe με Snapdragon 823 αναμένεται να κυκλοφορήσει σε περιοχές της Ασίας όπως Φιλιππίνες και Ινδία με οθόνη 5.7 ιντσών Super AMOLED ανάλυσης 1080×1920 pixels (386ppi pixel density), μνήμη RAM 6GB, ενσωματωμένη μνήμη 64GB με δυνατότητα επέκτασης. Η κάμερα είναι 23 Megapixel με OIS and EIS (!), PDAF και HDR, η εμπρόσθια κάμερα 8 Megapixel, έχει αισθητήρα δαχτυλικών αποτυπωμάτων και μπαταρία 3000mAh.\nΗ τιμή του Asus ZenFone 3 Deluxe με Snapdragon 820 είναι στα 499 δολάρια.\nΔιαβάστε επίσης: Asus ZenFone 3 Deluxe: Έρχεται νέα έκδοση με Snapdragon 823\nΩραίο από μπροστά αλλά από πίσω θα μπορούσαν και καλύτερα. Πάντως τούμπανο φαίνεται και με FHD θα έχει και καλή αυτονομία.\nO SD 823 θα είναι ένας OC 820 εχει και άλλες διαφορές?


Θεσσαλονίκη - Έκτακτο: Γυναίκα βρέθηκε θετική στον κορονοϊό! - Αργολική Ανάπτυξη Θεσσαλονίκη - Έκτακτο: Γυναίκα βρέθηκε θετική στον κορονοϊό! - Αργολική Ανάπτυξη\nHome > ΚΟΡΩΝΑΪΟΣ > Θεσσαλονίκη - Έκτακτο: Γυναίκα βρέθηκε θετική στον κορονοϊό!\nΘεσσαλονίκη - Έκτακτο: Γυναίκα βρέθηκε θετική στον κορονοϊό!\nΚορονοϊός: Γυναίκα βρέθηκε στη Θεσσαλονίκη θετική στον ιό του κορονοϊού και νοσηλευέται στο νοσοκομείο ΑΧΕΠΑ. Όπως ανακοινώθηκε από τον Καθηγητή Λοιμωξιολογίας Σωτήρη Τσιόδρα η γυναίκα είναι καλά στην υγεία της και παρακολουθείται από ομάδα εξειδικευμένων\nεπιστημόνων, ενώ γίνεται ιχνηλάτηση των επαφών της.\nΕλληνίδα 38 ετών στη Θεσσαλονίκη είναι το πρώτο θετικό κρούσμα του κρούσμα του κοροναϊού στην Ελλάδα. Η γυναίκα είχε ταξιδέψει στη βόρεια Ιταλία συμφωνα με το news4health.gr και την δημοσιογράφο, Βασιλική Αγγουρίδη.\nItem Reviewed: Θεσσαλονίκη - Έκτακτο: Γυναίκα βρέθηκε θετική στον κορονοϊό! Rating: 5 Reviewed By: Γιώργος Αργυριου


To αστείο της LG για το iPhone 6 Plus που της βγήκε ξινό - AppleWorldHellas Blog\nHome / iPhone / To αστείο της LG για το iPhone 6 Plus που της βγήκε ξινό\nTo αστείο της LG για το iPhone 6 Plus που της βγήκε ξινό\nPosted by: idimitris in iPhone September 27, 2014\tComments Off 685 Views\nO σάλος που ξέσπασε για τα iPhone 6 και 6 Plus που λυγίζουν δημιουργώντας το Bendgate αμφιλεγόμενο ζήτημα είχε ως αποτέλεσμα πολλά tweets και αστεία βίντεο και όχι μόνο για τις νέες συσκευές της Apple. Xαράς ευαγγέλια και για τον ανταγωνισμό μιας και είπαν και αυτοί να μιμηθούν κάποια από τα αστεία των χρηστών.\nΣτην περίπτωση όμως της LG τα πράγματα πήραν μια διαφορετική τροπή.\nΗ LG κατασκευάζει το κυρτό smartphone LG G Flex και έτσι πρόσφατα έκανε το εξής ποστ στον επίσημο λογαριασμό της.\n“δεν λυγίζει, είναι κυρτό…για υπάρχει λόγος”. Ως εδώ όλα καλά θα σκεφτεί κάποιος. Η LG όμως έκανε το λάθος που έχουν κάνει μια σειρά από εταιρείες αλλά και διασημότητες που θέλουν να διαφημίσουν κάποιο προϊόν. Ποιο είναι αυτό; Ότι στείλανε το αστείο σε χιλιάδες followers τους από μια συσκευή iPhone!!!\nTo tweet εν συνεχεία αφαιρέθηκε από την εταιρεία μόλις καταλάβαν το λάθος τους αλλά το κακό είχε γίνει και το fail της εταιρείας έγινε πιο γνωστό από το ίδιο το αστείο της.\niPhone 6 Plus\t2014-09-27\nTagged with: iPhone 6 Plus\nPrevious: Ο Steve Ballmer εξορίζει iPhones/iPads από το γήπεδο των Los Angeles Clippers\nNext: Μπορείτε να ηρεμίσετε και να αγοράσετε ένα iPhone 6: H φούσκα του Bendgate θα σκάσει σύντομα


πρεζού - SLANG.gr\n1 definition for πρεζού\ndefinition #24629 for πρεζού\nPublished 2013-07-25 08:29:27+00:00\nLast modified 2015-05-05 18:26:43+00:00\nΒρε μπας και η Zαρούλια διαβάζει το σλανγκ;\nΗ ατακα ζαρουλια ηταν βγαλμενη απο τα παραδειγματα του σλανγκ.Σιγουρα διαβαζει και ισως συνεισφερει.\nΚαι το υπονομεύει το είπε υπομουνεύει, μάλλον της αρέσουν και τα λολοπαίγνια.\nΚάπου αλλού γράφτηκε ότι ενώ στην εσπερία οι ναζοί αποφεύγουν την σλανγκ (όντας πρωκτικάντζες) οι δικοί μας δεν καταλαβαίνουν χριστό.\nΚαι επειδή εδώ δεν πολιτικολογούμε, αλλά λεξιλογούμε, που λέει κι ο Σαραντάκος, ξέρει κανείς την ετυμολογία των μπουζού- μπουζουριάζω; Δεν έχω καταφέρει να την βρω.\nΔεν ξέρω τούρκικα. Βρίσκω ωστόσο το ρήμα büzmek που σημαίνει συσφίγγω, περιορίζω, συναθροίζω. Το δε buzlu σημαίνει κατάψυξη. Αν είναι ή όχι της ίδιας ρίζας δεν το ξέρω. (Προφανείς, βέβαια, οι σχέσεις με τη μπουζού και το μπούζι, αντίστοιχα.)\nΟ Μπάμπης στο ευθυμολογικό του λεξικό εικάζει ότι τα μπουζού/μπουζουριάζω προέρχεται από το τουρκικό burusmak (τσακίζω, ζαρώνω). Πιο εύλογος μου φαίνεται η εκδοχή σου, Πάτσμαν.\nΚι εμένα μου φαίνεται σωστή η ετυμολογία του πατσις από το büzmek , και μου φαίνεται σωστή και για το λήμμα μπουζάζω / μπουζιάζω, και η ετυμολογία του Ξανθινάκη την οποία εκεί σημειώνω φαίνεται πια πορτοκαλισμός.\nΚάποιον λόγο βέβαια θα έχει και ο Μπαμπινιώτης γι' αυτό που λέει, αλλά απορώ πώς σας ξέφυγε αυτό που λέει ο Ξανθινάκης, που λέει το (κατ' εμέ) σωστό έστω και με λάθος ετυμολογία. Η μπουζού είναι η μεγάλη τσέπη, και κατ' επέκταση πήρε τις σημασίες «κοιλιά» και «φυλακή». Αυτά δεν τα λέω μόνο εγώ, τα λέει και ο Καραποτόσογλου.\nΗ ετυμολογία της λέξης από το bursa, παναπεί αντιδάνειο (διότι, βύρσα). Και ξαδερφάκι με τη μπόρσα, το χρηματιστήριο.\nΗ μπουζουριέρα όμως δεν ξέρω αν είναι ομόρριζη, όπως φαίνεται.\nεμ, δεν έχουμε τον τουρκολόγο μας πια σάραντ, το πονηρό άφησε μαύρη πέτρα πίσω του, ελπίζουμε απλώς να είναι ζωντανός...\nκι επί τη ευκαιρία, ο συγγραφεύ του λήμματος μπουζού λέει ότι δεν έχει σχέση με το μπουζούκι. ετυμολογικά είναι όντως έτσι;\nΠροφανώς δεν έχει σχέση, αφού η μπουζού, είπαμε λέμε, είναι από το bursa, ενώ το μπουζούκι είναι απ' αλλού (κατά την επικρατέστερη, από bozuk = χαλασμένος)\nΒλ. και βαζιβουζούκοι (başıbozuk): άτακτοι στρατιώτες, κυριολεκτικά χωρίς (ή με χαλασμένη) κεφαλή.\nσάραντ τι να κάνω, προφ φταίει το ότι όταν ήμανε μικρή ένας αγαπημένος φίλος με είπε μπουζούκι κι έκτοτε απέκτησα ψυχικό... :Ρ\n(δηλαδή με είπε χαλασμένη;!)\nHeroine to get off with ;-)


Goldener Drache, Ίνγκολσταντ - Κριτικές εστιατορίων - TripAdvisor\nΊνγκολσταντ: Όλα τα εστιατόρια Goldener Drache: Εστιατόρια στην περιοχή\nΊνγκολσταντ: Όλες οι δραστηριότητες Δραστηριότητες κοντά σε: Goldener Drache\nΊνγκολσταντ ΠΡΟΒΛΗΘΗΚΑΝ ΠΡΟΣΦΑΤΑ Δεν βρέθηκαν αποτελέσματα Καλώς ορίσατε και πάλι! ΓΙΝΕΤΕ ΜΕΛΟΣσε:Αναζήτηση Ίνγκολσταντ: ΠληροφορίεςΞενοδοχείαΕστιατόριαΔραστηριότητεςΠτήσειςΑεροπορικές εταιρείεςΤα καλύτερα του 2017Κέντρο βοήθειαςΣυνδεθείτε Γίνετε μέλος Τα ταξίδια μου Κρατήσεις Αναζήτηση\nGoldener Drache, Ίνγκολσταντ\nΕυρώπη Γερμανία Βαυαρία Άνω Βαυαρία Ίνγκολσταντ Εστιατόρια σε Ίνγκολσταντ Goldener Drache\nΝο 9 από 187 στην κατηγορία Εστιατόρια για: Ίνγκολσταντ €\nΚινέζικη, Ασιατική, Ταϊλανδέζικη Regensburger Str. 27, 85055 Ίνγκολσταντ, Βαυαρία, Γερμανία+49 841 910322Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,5 76 κριτικέςΕξαιρετικό60%Πολύ καλό32%Μέτριο5%Ανεπαρκές1%Πολύ κακό2%Τώρα είναι κλειστόΔευ - Παρ11:00 - 15:00Δευ - Σαβ17:00 - 22:00Σαβ11:30 - 15:00Αναλυτικό ωράριο ΚΟΥΖΙΝΕΣ Κινέζικη, Ασιατική, Ταϊλανδέζικη, Βιετναμέζικη ΤΙΜΗ €ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ Regensburger Str. 27, 85055 Ίνγκολσταντ, Βαυαρία, ΓερμανίαΌλες οι λεπτομέρειες Βελτίωση αυτής της καταχώρισηςΜπορεί ένας χορτοφάγος βίγκαν να απολαύσει ένα καλό γεύμα σε αυτό το εστιατόριο;Ναι Όχι Άγνωστο Μπορεί ένας χορτοφάγος να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Αυτό το εστιατόριο είναι προσβάσιμο με αναπηρικό αμαξίδιο;Ναι Όχι Άγνωστο Μπορεί κάποιος που δεν τρώει γλουτένη να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο προσφέρει δωρεάν Wi-Fi;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο ειδικεύεται σε φαγητό χαλάλ; Ναι Όχι Άγνωστο Αυτό το εστιατόριο σερβίρει κουζίνα κοσέρ; Ναι Όχι Άγνωστο Αυτό το εστιατόριο προσφέρει υπαίθρια τραπέζια;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτική\nΒαθμολογία ταξιδιωτών Εξαιρετικό2Πολύ καλό1Μέτριο0Ανεπαρκές0Πολύ κακό1Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (4)Γερμανικά (65)Αγγλικά (7)Περισσότερες γλώσσες Γλώσσα Ελληνικά (4)Γερμανικά (65)Αγγλικά (7)Ιταλικά (1)Ολλανδικά (1)Πορτογαλικά (1)Ρωσικά (1)\nΔείτε τι λένε οι ταξιδιώτες: Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιnoodityΑμβούργο, Γερμανία1Η κριτική γράφτηκε 12 Σεπτεμβρίου 2016 Το χειρότερο βιετναμέζικο φαγητό που έχω ποτέ φάγαμεΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιFrank KEindhoven10548Η κριτική γράφτηκε 29 Αυγούστου 2016 Πολύ καλόΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιSvenja M3Η κριτική γράφτηκε 7 Ιουνίου 2016 μέσω κινητής συσκευής Φρέσκα και ΝόστιμαΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιSRK27Mumbai (Bombay), India4021Η κριτική γράφτηκε 27 Αυγούστου 2015 Καλό κινέζικοΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Ενημέρωση καταχώρισης… Στην περιοχή Κοντινά εστιατόριαRestaurant Emozioni69 κριτικές 1,03 χλμ μακριά Cafe am Schloss17 κριτικές 0,91 χλμ μακριά Muang Thai7 κριτικές 0,86 χλμ μακριά Κοντινά αξιοθέαταMaria de Victoria Church93 κριτικές 1,53 χλμ μακριά Bayerisches Armeemuseum82 κριτικές 0,82 χλμ μακριά Klenzepark46 κριτικές 0,85 χλμ μακριά Liebfrauenmuenster43 κριτικές 1,41 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Goldener Drache και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\nRegensburger Str. 27, 85055 Ίνγκολσταντ, Βαυαρία, Γερμανία Τοποθεσία:


Μόνο με εμβολιασμένους ενήλικες και μάσκες για τους μαθητές οι παρελάσεις - Τηλεόραση ΚΟΣΜΟΣ ΡΟΔΟΣ - TvKosmos.gr\n24 Οκτωβρίου, 2021, 5:56 πμ\nΑρχική Ελλάδα Μόνο με εμβολιασμένους ενήλικες και μάσκες για τους μαθητές οι παρελάσεις\n15:31 – 13/10/2021\nΤελευταία Ενημέρωση 15:31 – 13/10/2021\nΤην δική του εκδοχή για την διεξαγωγή των παρελάσεων εξέφρασε ο καθηγητής Πνευμονολογίας και Εντατικής Θεραπείας στην Ιατρική Σχολή του ΕΚΠΑ, Θεόδωρος Βασιλακόπουλος. «Να γίνουν οι παρελάσεις μόνο με τη συμμετοχή εμβολιασμένων ενηλίκων και υποχρεωτική χρήση μάσκας για τους μαθητές», πρότεινε ο ίδιος.\nΜιλώντας στον Real Fm Θεσσαλονίκης, ο κ. Βασιλακόπουλος σημείωσε ότι τα μέτρα που δίνουν περισσότερες ελευθερίες στους εμβολιασμένους κινούνται προς τη σωστή κατεύθυνση. Ωστόσο, πρόσθεσε ότι «δυστυχώς, δεν περιορίζεται σε σημαντικό βαθμό η δυνατότητα των ανεμβολίαστων να κυκλοφορούν με τρόπο που είναι αρκετά επικίνδυνος υγειονομικά».\n«Στο πλαίσιο των νέων μέτρων δεν παρακινούνται σημαντικά οι ανεμβολίαστοι στο να μπουν στον δρόμο της λογικής και να εμβολιαστούν», υποστήριξε.\nΟ καθηγητής χαρακτήρισε οξύμωρο το να υπάρχουν κλειστοί χώροι αμιγώς για εμβολιασμένους, που όμως κινούνται ανεμβολίαστοι εργαζόμενοι.\nΠροηγούμενο άρθροΣυνάντηση του Βουλευτή Βασ. Υψηλάντη με τον Υφυπουργό Αγροτικής Ανάπτυξης Σίμο Κεδίκογλου\nΕπόμενο άρθροΤα μέτρα που προτείνει η Ευρωπαϊκή Επιτροπή για τις αυξήσεις στην ενέργεια


ΣΑΛΑΜΙ ΛΕΥΚΑΔΟΣ ΝΤΕΛΗΜΑΡΗ\nΚΕΝΤΡΙΚΗ ΣΕΛΙΔΑ Η ΕΤΑΙΡΕΙΑ ΙΣΤΟΡΙΑ ΠΡΟΪΟΝΤΑ ΔΙΑΝΟΜΗ ΕΠΙΚΟΙΝΩΝΙΑ\nΟ ΤΡΟΠΟΣ ΠΑΡΑΣΚΕΥΗΣ ΤΟΥ\nΤο σαλάμι αέρος είναι ένα από τα πιο αντιπροσωπευτικά προϊόντα της Λευκάδας. Η πατέντα θεωρείται Ιταλική και εικάζεται ότι μεταφέρθηκε από τους κατοίκους του Burano της Ιταλίας οι οποίοι μετοίκησαν τη Λευκάδα και ήταν οι πρώτοι που το παρήγαγαν.\nΗ διαδικασία ξεκινά με την αποστέοση του φρέσκου χοιρινού κρέατος και με την παραδοσιακή απονεύρωση και απολίπωση «με το χέρι». Με αυτό τον τρόπο το κρέας γίνεται κιμάς οπότε ξεκινά η ζύμωση με κυβάκια λίπους, αλάτι, πιπέρι, σκόρδο, ζάχαρη και νιτρικά άλατα και στη συνέχεια με το μείγμα που δημιουργείται γεμίζονται τα έντερα. Το σαλάμι Ντελημάρη είναι φυσικής ωρίμανσης οπότε στη συνέχεια τα έντερα κρεμιούνται για να ωριμάσουν για διάστημα 8 έως 18 ημερών, ανάλογα τη διάμετρο και τις καιρικές συνθήκες.\nΔΕΙΤΕ ΠΕΡΙΣΣΟΤΕΡΑ.....ΓΙΑΤΙ ΔΕΝ ΚΡΥΒΟΥΜΕ ΤΙΠΟΤΑ\nΣυστατικά : Νωπό χοιρινό κρέας 80 %, λίπος χοιρινό, αλάτι , πιπέρι, σκόρδο, ζάχαρη. Αντιοξειδωτικό : ερυθορβικό νάτριο.\nΕνισχυτικό γεύσης : γλουταμινικό μονονάτριο.\nΣυντηρητικά : νιτρώδες νάτριο, νιτρικό κάλιο.\nΤο σαλάμι διατηρείται στους 4 – 15oC της συντήρησης για 4 μήνες όταν είναι συσκευασμένο αεροστεγώς και για 3 μήνες σε μορφή χύμα (όχι σε αεροστεγή συσκευασία) τυλιγμένο με χαρτί κουζίνας και αλουμινόχαρτο.\nΚαι στις δύο περιπτώσεις μπορεί να συντηρηθεί στην κατάψυξη για 1 έτος.\nΠροτείνουμε να κόψετε λεπτές φέτες σαλαμιού για να συνοδεύσουν το κρασί, το ούζο ή το τσίπουρο σας. Επίσης, για κολατσιό συνδυάζεται υπέροχα με ντομάτα, τυρί, λάδι και ρίγανη ή σε σάντουιτς με τα υλικά που προτιμάτε.\n© 2007 ΝΤΕΛΗΜΑΡΗΣ Σχεδίαση & Ανάπτυξη Imagenet


Αρχική - ΑΘΗΝΑΪΚΗ ΖΥΘΟΠΟΙΙΑ\nΣτην Αθηναϊκή Ζυθοποιία ξεκινήσαμε την πορεία μας με την παραγωγή μπίρας από το 1963. Έκτοτε εξελισσόμαστε διαρκώς, αποτελώντας τη μεγαλύτερη και πιο ιστορική ελληνική ζυθοποιία, διευρύνοντας τη γκάμα των προϊόντων μας και ενισχύοντας την παραγωγική μας βάση στην Ελλάδα.\nΤηρούμε τις δεσμεύσεις μας και συνδέουμε άμεσα την επιχειρηματική μας δράση με τις έννοιες της υπευθυνότητας και της προσφοράς στην εθνική οικονομία, στην κοινωνία και στο περιβάλλον.\nΠΑΡΑΓΟΥΜΕ ΕΝΑ ΚΑΛΥΤΕΡΟ ΑΥΡΙΟ\nΕπένδυση στο περιβάλλον, τον άνθρωπο, τις τοπικές κοινωνίες, τις υπεύθυνες και αμοιβαία επωφελείς συνεργασίες.\nΣτην Αθηναϊκή Ζυθοποιία βασική προτεραιότητα και σταθερή μας δέσμευση αποτελούν οι επενδύσεις μας προς το περιβάλλον, τον άνθρωπο, τις τοπικές κοινωνίες και τις και αμοιβαία επωφελείς συνεργασίες. Κάθε μία από τις δραστηριότητές μας, έχει κύριο συντελεστή την έννοια του ‘Παράγουμε’, έχοντας πάντα στόχο το ‘Καλύτερο’ και εστιάζει στο ‘Αύριο’.\nΟι άνθρωποί µας είναι η καρδιά της εταιρείας μας από το 1963 και σε κάθε βήμα που κάνουμε είναι η κινητήριος δύναμή µας. Επενδύουμε σταθερά στην ανάπτυξη και την πρόοδο του ανθρώπινου δυναμικού μας, αξιοποιούμε τα ταλέντα τους διατηρώντας πάντοτε ανοιχτή επικοινωνία μαζί τους, μέσα σε ένα αξιοκρατικό εργασιακό περιβάλλον που λειτουργεί με σεβασμό και ασφάλεια.\nΕδώ και περίπου 60 χρόνια, υπηρετούμε την τέχνη της Ζυθοποιίας, προσφέροντας κορυφαία προϊόντα και μοναδικές εμπειρίες χάρη σε επιλεγμένα συστατικά και ορισμένα ‘μυστικά’. Στην Αθηναϊκή Ζυθοποιία, προκειμένου να ανταποκριθούμε στις υψηλές απαιτήσεις των καταναλωτών, επενδύουμε συνέχεια για να προσφέρουμε τις καλύτερες γευστικές εμπειρίες και απολαύσεις από 100% ελληνικό κριθάρι.\nΜε το Gold βραβείο του Εθνικού ∆είκτη Εταιρικής Ευθύνης CR Index διακρίθηκε η Αθηναϊκή Ζυθοποιία για τη συνολική στρατηγική της και τις υψηλές επιδόσεις της σχετικά με το περιβάλλον, την κοινωνία, τους εργαζόμενους και την αγορά.\nΗ Αθηναϊκή Ζυθοποιία, σε συνεργασία με την Ένωση Bartenders Ελλάδος & την Μη Κυβερνητική Οργάνωση «Νηφάλιοι-στην υγειά μας», δημιούργησε την εφαρμογή ‘ΣΕΡΒΙΡΩ ΥΠΕΥΘΥΝΑ’.\nΑΠΟΤΕΛΕΣΜΑΤΑ ΜΕΛΕΤΗΣ ΕΚΤΙΜΗΣΗΣ ΚΟΙΝΩΝΙΚΗΣ ΑΠΟΔΟΣΗΣ ΕΠΕΝΔΥΣΗΣ\nΜε τη χρήση της μεθοδολογίας Social Return on Investment (SROI) η Global Sustain πραγματοποίησε για λογαριασμό της Αθηναικής Ζυθοποιίας , την αποτίμηση κοινωνικής αξίας του Προγράμματος Συμβολαιακής Καλλιέργειας Κριθαριού.


ΛΕΝΕ ΨΕΜΑΤΑ ΓΙΑ ΤΗΝ ΕΡΤ | ΛΑΪΚΗ ΕΠΙΤΡΟΠΗ ΑΝΔΡΟΥ\n← ΕΞΕΥΤΕΛΙΣΜΟΣ ΑΓΑΠΗΤΕ ΣΙΜΟ\nΠΟΙΟΣ Ο ΡΟΛΟΣ ΤΗΣ DIGEA ΣΤΟ ΚΛΕΙΣΙΜΟ ΤΗΣ ΕΡΤ; →\nPosted on 17/06/2013\tby laikiepitropiandros\nΤο ψέμα λέει ο λαός έχει κοντά ποδάρια. Δείτε βίντεο με τα ψέματα που λένε για να δικαιολογήσουν το βάρβαρο και αντισυνταγματικό κλείσιμο της δημόσιας ραδιοτηλεόρασης.\nΗ Ελληνική Δημόσια Ραδιοτηλεόραση είναι ακόμα ζωντανή με τη δύναμη των εργαζομένων της\nΔΕΙΤΕ ΕΔΩ ΤΗΝ ΕΡΤ ΖΩΝΤΑΝΑ ΜΕΣΩ EBU\nΑΚΟΥΣΤΕ ΕΔΩ ΤΟ ΡΑΔΙΟΦΩΝΟ ΤΗΣ ΕΡΑ\nΛένε ότι το λουκέτο στην ΕΡΤ θα έχει δημοσιονομικό όφελος. ΨΕΜΑ!\nΗ ΕΡΤ δεν επιβαρύνει ούτε ένα ευρώ τον κρατικό προϋπολογισμό, αντιθέτως προσθέτει στον κρατικό κορβανά. Το 2013 θα πληρώσει για φόρους, για Φ.Π.Α, ασφαλιστικές εισφορές και το χρέος 148 εκατομμύρια ευρώ.\nΛένε ότι το χαράτσι της ΕΡΤ είναι πολύ για ένα κανάλι. ΨΕΜΑ!\nΤα 4,2 ευρώ το μήνα που πληρώνει το κάθε νοικοκυριό είναι το πιο χαμηλό ανταποδοτικό τέλος στην Ευρώπη. Από αυτά το 1 ευρώ πηγαίνει στο ΛΑΓΗΕ , στην εταιρία που είναι υπεύθυνη για τη λειτουργία της αγοράς ηλεκτρικής ενέργειας. Πληρώνουμε 50 ευρώ το χρόνο για να έχουμε ειδήσεις, πολιτισμό, αθλητισμό από τέσσερα τηλεοπτικά κανάλια. Επτά ραδιοφωνικούς σταθμούς που εκπέμπουν και στο πιο απομακρυσμένο χωριό. Στον ελληνισμό ανά την υφήλιο.\nΛένε ότι ο κόσμος δεν πληρώνει τα ιδιωτικά κανάλια. ΨΕΜΑ!\n50 ευρώ το μήνα κοστίζει σε κάθε νοικοκυριό η λειτουργία των ιδιωτικών σταθμών. Από το 1989 που εκπέμπουν δεν έχουν πληρώσει ούτε ένα ευρώ για τη χρήση των τηλεοπτικών συχνοτήτων, αφήνοντας τρύπα στα δημόσια ταμεία πάνω από 300 εκατομμύρια ευρώ το χρόνο. Το 2% των ακαθάριστων εσόδων τους που έπρεπε να πληρώνουν μειωνόταν σε 0,1%, χωρίς ούτε καν αυτό να καταβάλουν. Ακόμη και η τρόικα διευκόλυνε τα ιδιωτικά κανάλια να αρχίσουν να πληρώνουν φόρο 20% επί των διαφημίσεων από το 2014!\nOne Response to ΛΕΝΕ ΨΕΜΑΤΑ ΓΙΑ ΤΗΝ ΕΡΤ\nΟ/Η ΜΠΛΗΖΙΩΤΗ ΔΗΜΗΤΡΑ λέει:\n20/06/2013 στο 8:42 μμ\nΗ ΕΡΤ και η πρόσφατη απόφαση του ΣτΕ είναι ένας κρίκος στην αλυσίδα της ολομέτωπης επίθεσης που έχει αιχμή τους εργαζόμενους στο δημόσιο αλλά αφορά συνολικά την εργατική τάξη και όλο το λαό η ΕΡΤ αξιοποείται από την κυβέρνηση για να προωθήσει στόχους που σχετίζονται με την διαχείριση της κρίσης σε όφελος του κεφαλαίου και την αναδιάταξη του πολιτικού σκηνικού. Η κυβέρνηση ετοιμάζεται να σαρώσει παραγωγικές μονάδες στρατηγικής σημασίας όπως η αμυντική βιομηχανία. Καμιά αναμονή και εφησυχασμός από τον λαό να τους τσακίσει ανάπτυξη για το λαό υπάρχει μόνο με λαϊκή εξουσία. Η απόφαση του ΣτΕ είναι ακόμα τετρίπι για παγίδευση των λαικών στρωμάτων αφού στρώνει το έδαφος για την παράδοση της περιουσίας σε ιδιώτες και εγλωβίζει τους εργαζόμενους σε διμηνές συμβάσεις χωρίς εργασιακά δικαιώματα. Η απόρριψη της τροπολογίας του ΚΚΕ για κατάρηση της πράξης νομοθετικού περιεχομένου ας γίνει αφορμή για συμπεράσματα.


Ρονάλντο: «Μ’ενδιαφέρει μόνο η Ρεάλ κι ό��ι ο Μουρίνιο!» - Star.gr\nΑΘΛΗΤΙΚΑ - AUTO Τετάρτη, 1 Μαΐου 2013, 14:09\nΡονάλντο: «Μ’ενδιαφέρει μόνο η Ρεάλ κι όχι ο Μουρίνιο!»\nΚαυστικός στις δηλώσεις του ο Πορτογάλος άσος\nΑδιάφορος δηλώνει για την παραμονή του Μουρίνιο στη Ρεάλ, ο Κριστιάνο Ρονάλντο, ενώ εκφράζει την πικρία του για τον αποκλεισμό της Ρεάλ!\n«Δεν θέλω να μιλήσω γι' αυτό. Εγώ ενδιαφέρομαι μόνο για την ομάδα και τον εαυτό μου, όχι για τον προπονητή», ήταν η απάντηση του Κριστιάν Ρονάλντο σε ερώτηση για τη νίκη της Ρεάλ επί της Ντόρτμουντ (2-0), που δε�� ήταν όμως αρκετή για να της χαρίσει την πρόκριση.\nΑκόμη, ο ίδιος αναφέρθηκε στο συμβόλαιο του αλλά και το πώς νιώθει στη συγκεκριμένα ομάδα: «Δεν με απασχολεί, έχω ακόμα δύο χρόνια συμβόλαιο. Θέλω να κερδίζω όπου και να είμαι. ��ιώθω πολύ καλά εδώ, με τους οπαδούς, με όλα».\nΤέλος, αναφέρθηκε στον αποκλεισμό των Μαδριλένων από τον μεγάλο τελικό του «Γουέμπλεϊ» λέγοντας: «Θα μπορούσαμε να είμαστε εμείς στον τελικό, γιατί δείξαμε πως είμαστε μεγάλη ομάδα. Θα επιστρέψουμε του χρόνου για να διεκδικήσουμε το τρόπαιο. Ωστόσο, μας μένει μια στεναχώρια για φέτος, πρέπει να συγχαρούμε την Ντόρτμουντ για την επιτυχία τους. Ξεκινήσαμε πολύ καλά, είχαμε κλασικές ευκαιρίες στο πρώτο μέρος, όμως δεν τις εκμεταλλευτήκαμε. Αν είχαμε βάλει νωρίς γκολ, πιθανώς να είχε αλλάξει η ροή του παιχνιδιού. Ένιωθα πολύ καλά, δεν με ενόχλησε το πόδι μου, παρά τον τραυματισμό τις τελευταίες ημέρες».


Στη μάχη του Πρωταθλήματος ρίχνεται ο Διομήδης Άργους - Αργολικές Ειδήσεις\nΓιάννης Χαντέλης: «Καταρχάς θα ήθελα να καλωσορίσω τους καινούργιους μου συμπαίκτες στην οικογένεια του Διομήδη. Για το φετινό πρωτάθλημα εύχομαι μόνο να μη συναντήσουμε ανάλογες καταστάσεις με αυτές του Μαρτίου. Στο αγωνιστικό κομμάτι τώρα, το Σάββατο αντιμετωπίζουμε το νεανικό σύνολο του Δούκα για την πρώτη αγωνιστική του φετινού πρωταθλήματος. Από τη μεριά μας εμείς θα εμφανιστούμε έτοιμοι στο γήπεδο καθώς έχουμε δουλέψει πάρα πολύ για να ανεβάσουμε επίπεδο και να έχουμε μια πορεία ανάλογη με την περσινή ή ακόμα καλύτερη!\nΚαλή αγωνιστική χρονιά σε όλους εύχομαι, μακριά από τραυματισμούς.»


Teriosclub.gr: Daihatsu Terios Club • Προβολή θέματος - Σοβαρό θέμα υγείας με κουτάκι αναψυκτικού\nΣοβαρό θέμα υγείας με κουτάκι αναψυκτικού\nαπό administrator » Παρ Ιούλ 13, 2012 4:59 pm\nΑπό email που έλαβα πρόσφατα\nΑυτό το περιστατικό συνέβη πρόσφατα στο Βόρειο Τέξας.\nΜια γυναίκα πήγε για βαρκάδα μια Κυριακή, παίρνοντας μαζί της μερικά αλουμινένια κουτάκια με αναψυκτικό, τα οποία έβαλε μέσα στο ψυγειάκι του σκάφους. Τη Δευτέρα διεκομίσθη στο νοσοκομείο και εισήχθη στη μονάδα εντατικής θεραπείας. Την Τετάρτη απεβίωσε.\nΤα ούρα αρουραίου περιέχουν τοξικές και άλλες θανατηφόρες ουσίες. Είναι επιτακτικό το να πλένετε καλά το άνω μέρος όλων των αλουμινένιων συσκευασιών αναψυκτικών, πριν πιείτε από αυτά. Τα κουτάκια αυτά συνήθως αποθηκεύονται σε αποθήκες και στη συνέχεια μεταφέρονται και παραδίδονται στα καταστήματα λιανικής πώλησης χωρίς να έχουν καθαριστεί.\nΜία μελέτη στο NYCU απέδειξε ότι το άνω μέρος όλων των κουτιών αλουμινίου από αναψυκτικά είναι περισσότερο μολυσμένα ακόμη και από τις δημόσιες τουαλέτες (!), όντας γεμάτα από μικρόβια και βακτηρίδια. Γι' αυτό, λοιπόν, πλύνετέ τα με άφθονο νερό πριν τα βάλετε στο στόμα σας, για να αποφύγετε οτιδήποτε μοιραίο.


Προϊόν της εβδομάδας: τα ντολμαδάκια της Μαριάννας (για ακαμάτρες και όχι μόνο!) – Food Junkie not junk food\nΠριν από λίγο καιρό, ένα τσικ πριν κοιμηθεί, μου λέει η κόρη μου: «μαμά αύριο θέλω ντολμαδάκια. Έχεις καιρό να κάνεις!». Πριν της απαντήσω θυμωμένα «θέλε», θυμήθηκα πως μια φίλη μου είχε πει πως τα ντολμαδάκια της Μαριάννας είναι σαν σπιτικά. Έτσι λοιπόν την άλλη ημέρα, πήγα Θανόπουλο, έσκασα τον οβολό μου (δεν είναι φτηνά) και τα έφερα σπίτι. Σε 20 περίπου λεπτά (αφότου ξεπαγώσουν) είχα ύπεροχα ντολμαδάκια, σαν σπιτικά! Εντάξει, δεν πιάνουν της Φωτούλας, αλλά για το μηδέν κόπο που έχουν είναι σούπερ!\nΗ εταιρεία Τα Αμπελόφυλλα της Μαριάννας ξεκίνησε στα τέλη της δεκαετίας του ’80. Η Μαριάννα Καζάκη, λάτρης της καλής μαγειρικής, άρχισε να συσκευάζει αμπελόφυλλα από τα αμπέλια του παππού της Θανάση με τη μέθοδο της παστερίωσης, ώστε να μπορεί να απολαμβάνει τη νοστιμιά του μαγιάτικου αμπελόφυλλου όποτε θέλει. Ο άντρας της Δημήτρης άρχισε να ασχολείται περισσότερο με τα α,πέλια του πατέρα του στη στη Νέα Γωνιά της Χαλκιδικής για να συμπληρώνει το εισόδημα της οικογένειας με τα έσοδα από τις εξαγωγές επιτραπέζιων σταφυλιών στις αγορές της Ευρώπης. Τη δεκαετία του ’90, με τον πόλεμο της Γιουγκασλαβιας να επηρεάζει τις αγορές και τις τιμές του σταφυλιού να πέφτουν, τα αμπέλια μπολιάζονται σε Σουλτανίνα επειδή το φύλλο της Σουλτανίνας είναι και ανθεκτικό και μαλακό, ιδανικό για ντολμαδάκια. Σταδιακά οι αμπελώνες, με παρότρυνση του γεωπόνου γιου της οικογένειας, γίνονται εξολοκλήρου βιολογικοί, από τους πρώτους της Ελλάδας!\nΤα ντολμαδάκια άρχισαν να παράγονται από την εταιρεία το 2005. Δεν περιέχουν κανένα περίεργο υλικό, ούτε συντηρητικά, ενώ ο χυμός λεμονιού είναι φρεσκοστυμμένος! Η απλότητα και αγνότητα των υλικών φαίνεται στη γεύση, που πλησιάζει τα σπιτικά πάρα πολύ.\nΑν θέλετε κι εσείς να τα απολαύσετε μπορείτε να τα βρείτε Online σε διάφορα καταστήματα ( εδώ τα κατεψυγμένα) κι εδώ εδώ κι εδώ (τα συσκευασμένα σε βάζο). Επίσης μπορείτε να επικοινωνήσετε απευθείας μαζί τους για να βρείτε σημεία πώλησης κοντά σας.\nΤα Ντολμαδάκια Της Μαριάννας / Οίκος Καζάκη\n1ο χλμ οδού Νέας Γωνιάς – Νέας Καλλικράτειας Καλλικράτεια 630 80\nTo άρθρο αυτό δεν είναι διαφημιστικό. Όλα τα προϊόντα που παρουσιάζονται στη στήλη τα έχω αγοράσει εγώ και τα χρησιμοποιώ με αγάπη στην κουζίνα μου.\nPosted in FoodTagged greekfood,greekproducts,προϊόν,προϊόντα,ελληνικά,ντολμαδάκια,product of the week\nPrev Με τα πασχαλινά αβγά: σάντουιτς με αβγοσαλάτα\nΕπόμενη Εύκολο ψωμί χωρίς μαγιά σε 5 λεπτά!\n25 Απριλίου, 2020 στο 12:00 μμ\nKai oi pittes tis einai super (pou brethikan se ola ta biologika supermarket stis brikselles!)


Οι μηχανικοί ξεκινούν τη συναρμολόγηση του Europa Clipper της NASA - ΕΣΠΑ ΕΡΓΑΣΙΑ\nΑναρτήθηκε: 17 Μαρ στις 12:20\nΤο διαστημικό σκάφος Europa Clipper της NASA θα πραγματοποιήσει λεπτομερή αναγνώριση του φεγγαριού του Δία, Ευρώπη, για να δει εάν το παγωμένο φεγγάρι θα μπορούσε να φιλοξενήσει συνθήκες κατάλληλες για ζωή, βελτιώνοντας τις γνώσεις μας για την αστροβιολογία.\nΤο Europa Clipper θα περιφερόταν γύρω από τον Δία περίπου κάθε δύο εβδομάδες, παρέχοντας πολλές ευκαιρίες για κοντινές πτήσεις της Ευρώπης.\nΣυνολικά, ο ηλιακός τροχιακός θα εκτελούσε 45 πτήσεις σε υψόμετρα που κυμαίνονται από 25 έως 2.700 km (16 έως 1.700 μίλια), απεικονίζοντας την παγωμένη επιφάνεια του φεγγαριού σε υψηλή ανάλυση και ερευνώντας τη σύνθεσή του και τη δομή του εσωτερικού και του παγωμένου κελύφους του.\nΌταν συναρμολογηθεί πλήρως, το Europa Clipper θα είναι τόσο μεγάλο όσο ένα SUV με ηλιακές συστοιχίες αρκετή για να εκτείνεται σε ένα γήπεδο μπάσκετ.\nΗ προσπάθεια συναρμολόγησης βρίσκεται ήδη σε εξέλιξη σε καθαρά δωμάτια στο Jet Propulsion Laboratory (JPL) της NASA στη Νότια Καλιφόρνια.\nΠριν από το τέλος του έτους, το μεγαλύτερο μέρος του υλικού πτήσης – συμπεριλαμβανομένης μιας σουίτας εννέα επιστημονικών οργάνων – αναμένεται να είναι ολοκληρωμένο.\nΤο κύριο σώμα του Europa Clipper είναι μια γιγάντια μονάδα πρόωσης ύψους 10 ποδιών (ύψος 3 μέτρων), που σχεδιάστηκε και κατασκευάστηκε από το Johns Hopkins Applied Physics Laboratory (APL) στο Laurel του Μέριλαντ, με τη βοήθεια του Goddard Space Flight Center της NASA στο Greenbelt, Maryland και JPL.\nΗ μονάδα, εξοπλισμένη με ηλεκτρονικά, ραδιόφωνα, καλωδίωση και υποσύστημα πρόωσης, θα αποσταλεί στην JPL αυτή την άνοιξη.\nΗ κεραία υψηλής απολαβής πλάτους 3 μέτρων (10 πόδια) του διαστημικού σκάφους θα φτάσει επίσης στο JPL σύντομα.\nΈνας μηχανικός επιθεωρεί τον πίνακα ραδιοσυχνοτήτων (RF) του Europa Clipper της NASA σε μια καθαρή αίθουσα στο Εργαστήριο Εφαρμοσμένης Φυσικής Johns Hopkins. Ο πίνακας ραδιοσυχνοτήτων φιλοξενεί όλα τα ηλεκτρονικά του υποσυστήματος ραδιοσυχνοτήτων και ένα περίπλοκο δίκτυο δρομολόγησης διακοπτών, φίλτρων και κυματοδηγών, που μεταφέρουν το σήμα ραδιοσυχνοτήτων προς και από οκτώ κεραίες κατανεμημένες γύρω από το διαστημόπλοιο. Πίστωση εικόνας: Πιστώσεις: Johns Hopkins Applied Physics Laboratory.\n«Προχωράμε στη φάση όπου βλέπουμε όλα τα κομμάτια να ενώνονται ως ένα σύστημα πτήσης», δήλωσε ο διευθυντής του έργου Europa Clipper Jan Chodas, ερευνητής στην JPL.\n«Θα είναι πολύ συναρπαστικό να βλέπουμε το υλικό, το λογισμικό πτήσης και τα όργανα να ενσωματώνονται και να δοκιμάζονται».\n«Για μένα, είναι το επόμενο επίπεδο ανακάλυψης. Θα μάθουμε πώς θα λειτουργεί πραγματικά το σύστημα που σχεδιάσαμε».\n«Δεν ξέρω πώς θα νιώσω, βλέποντας αυτό να συνδυάζεται. Υποψιάζομαι ότι θα είναι κάπως συντριπτικό. Συμβαίνει — γίνεται πραγματικότητα. Γίνεται απτό», δήλωσε ο επιστήμονας του έργου Europa Clipper, Robert Pappalardo, επίσης από την JPL.\n«Ταυτόχρονα, το επίπεδο δυσκολίας ανεβάζει αρκετές βαθμίδες καθώς τα επίπεδα του έργου συγχωνεύονται».\n«Όλες οι παράλληλες διαδρομές ανάπτυξης υλικού και λογισμικού θα αρχίσουν να ενώνονται με τρόπο που είναι πολύ ορατός στην ομάδα», δήλωσε ο αναπληρωτής διευθυντής έργου της Europa Clipper, Τζόρνταν Έβανς, επίσης της JPL.\n«Τα βλέμματα όλων στρέφονται προς το ολοκληρωμένο σύστημα που ενώνεται, κάτι που είναι συναρπαστικό».


Την τελευταία φορά που η ομάδα του ΣΕΦΑ Αρκαδικού και η διοίκηση της ομάδας αναγκάστηκαν να αλλάξουν προπονητή στη διάρκεια της χρονιάς, ήταν στη μακρινή σεζόν 2001-2002 όταν η ομάδα αγωνιζόταν στην Γ’ Εθνική κατηγορία! Εκείνη τη σεζόν μάλιστα η ομάδα είχε προχωρήσει στην αλλαγή όχι ενός, όχι δύο, αλλά τριών προπονητών, αφού συνολικά τέσσερα διαφορετικά πρόσωπα κάθισαν στην άκρη του πάγκου στη διάρκεια εκείνου του πρωταθλήματος!\nΠιο αναλυτικά η χρονιά τότε είχε ξεκινήσει με προπονητή τον Παναγιώτη Γκόλαντα, ο οποίος στις 14/10/2001 και ύστερα από τρεις αγωνιστικές αντικαταστάθηκε από τον Αργύρη Παπαπέτρου. Ο πρώην μεγάλος διεθνής παίκτης στις 02/12/2001, μετά την αναμέτρηση επί του Παγκρατίου αντικαταστάθηκε από τον Ηλία Μπαλή, ο οποίος κάθισε στον πάγκο των «κυανόλευκων» για τρία ματς, μέχρι να αναλάβει στις 06/01/2002 την τεχνική ηγεσία ο Κώστας Οικονομάκης!\nΓια την ιστορία εκείνη τη χρονιά οι διαδοχικές αλλαγές προπονητών δεν είχαν κάνει καλό στην ομάδα που τελικά υποβιβάστηκε στα τοπικά πρωταθλήματα της ΕΚΑΣΚΕΝΟΠ.\nΠαρακάτω λοιπόν μπορεί κανείς να διαβάσει όλους τους προπονητές του ΣΕΦΑ Αρκαδικού των τελευταίων 16 χρόνων:\nBASKET LEAGUE, Α2 ΕΘΝΙΚΗ\nΑ2 ΕΘΝΙΚΗ, Β’ ΕΘΝΙΚΗ , Γ’ ΕΘΝΙΚΗ\nΓ’ ΕΘΝΙΚΗ, Α’ ΤΟΠΙΚΟ\nΠΑΝΑΓΙΩΤΗΣ ΓΚΟΛΑΝΤΑΣ, ΑΡΓΥΡΗΣ ΠΑΠΑΠΕΤΡΟΥ, ΗΛΙΑΣ ΜΠΑΛΗΣ, ΚΩΣΤΑΣ ΟΙΚΟΝΟΜΑΚΗΣ.


Σάλος με ΕΟΠΥΥ: Τι θα πληρώνουμε αδρά πλέον. Τρομακτικές αλλαγές σε 15 μέρες Σάλος με ΕΟΠΥΥ: Τι θα πληρώνουμε αδρά πλέον. Τρομακτικές αλλαγές σε 15 μέρες\nΣάλος με ΕΟΠΥΥ: Τι θα πληρώνουμε αδρά πλέον. Τρομακτικές αλλαγές σε 15 μέρες\n2 Ιουλίου 2018, 10:20 1.2k Views\n«Σάλος με ΕΟΠΥΥ: Τι θα πληρώνουμε αδρά πλέον. Τρομακτικές αλλαγές σε 15 μέρες» Ποιες αλλαγές έρχονται στο ΕΟΠΥΥ;\nΤέλος οι δωρεάν επισκέψεις σε τρεις βασικές ειδικότητες γιατρών που είναι συμβεβλημένοι με τον ΕΟΠΥΥ σε 15 ημέρες.\nΒέβαια όσο οι γιατροί δεν υπογράφουν τόσο οι ασφαλισμένοι του ΕΟΠΥΥ σε όλη τη χώρα κινδυνεύουν να μείνουν χωρίς δωρεάν επισκέψεις.\nΩς πρώτη κίνηση άμυνας στην άρνηση των γιατρών να συμμετάσχουν ως οικογενειακοί γιατροί, η ηγεσία του υπουργείου Υγείας σκέφτηκε να αξιοποιήσει των Γενικούς Γιατρούς, του Παθολόγους και τους Παιδιάτρους των Κέντρων Υγείας, τους οποίους …βάφτισε οικογενειακούς γιατρούς εν μία νυκτί. Βέβαια και πάλι ο αριθμός δεν επαρκεί.\nΑπό την άλλη εξετάζεται το σενάριο να αλλάξουν πλήρως οι συμβάσεις του ΕΟΠΥΥ και να τροποποιηθεί τόσο ο αριθμός των ασθενών που θα αναλαμβάνει ο κάθε οικογενειακός γιατρός (2250), όσο και ο τρόπος που θα γίνονται οι επισκέψεις στα ιδιωτικά ιατρεία.\nΜελετάται μάλιστα το σενάριο – όπως τονίζουν πηγές του HealthReport.gr– να εξευρεθούν ακόμη και περισσότερα κονδύλια από άλλους «κωδικούς» του ΕΟΠΥΥ ώστε οι αμοιβές των γιατρών να είναι καλύτερες.\nPrevious article Πρόωρες εκλογές: Πότε θα γίνουν «Ετοιμάζουν κάλπες τον…» Έριξε την Κυβέρνηση ο Καμμένος\nNext article Είσοδος μόνο από τη μπροστινή πόρτα σε λεωφορεία και τρόλεϊ – Αντιδρούν στην αλλαγή οι οδηγοί\nΠρόωρες εκλογές: Πότε θα γίνουν «Ετοιμάζουν κάλπες τον…» Έριξε την Κυβέρνηση ο Καμμένος\nΕίσοδος μόνο από τη μπροστινή πόρτα σε λεωφορεία και τρόλεϊ – Αντιδρούν στην αλλαγή οι οδηγοί


Χρόνια Αποφρακτική Πνευμονοπάθεια - Μιχαήλ Ν. Βολονάκης\nSep 13 2013 by Μιχαήλ Βολονάκης\nΗ Χρόνια Αποφρακτική Πνευμονοπάθεια (ΧΑΠ) είναι μια ασθένεια, η οποία μπορεί να αποφευχθεί και να θεραπευτεί. Παρουσιάζει τόσο πνευμονικές όσο και εξωπνευμονικές αρνητικές συνέπειες, οι οποίες και καθορίζουν τη βαρύτητά της σε κάθε ασθενή. Όσον αφορά την πνευμονική της συμμετοχή αυτή χαρακτηρίζεται από περιορισμό της ροής του αέρα, ο οποίος δεν είναι πλήρως αναστρέψιμος. Αυτός ο περιορισμός της ροής του αέρα είναι συνήθως προοδευτικός και συνοδεύεται από μη φυσιολογική φλεγμονώδη απάντηση των πνευμόνων κυρίως στο κάπνισμα, αλλά και σε άλλα επιβλαβή σωματίδια ή αέρια.\nΤο κάπνισμα είναι μακράν πιο συχνός παράγοντας κινδύνου για την εμφάνιση της νόσου.\nΗ ΧΑΠ είναι μια σημαντικότατη αιτία και νοσηρότητας και θνησιμότητας παγκοσμίως. Προσβάλλει περίπου το 10% του γενικού πληθυσμού, αλλά η επίπτωσή της ανάμεσα στους καπνιστές αγγίζει το 50%.\nΠαθογένεια της ΧΑΠ\nΗ ΧΑΠ συνοδεύεται από παθολογικές αλλαγές σε 4 διαφορετικά τμήματα των πνευμόνων (κεντρικούς αεραγωγούς, περιφερικούς αεραγωγούς, πνευμονικό παρέγχυμα και πνευμονικό αγγειακό δίκτυο).\nΟ περιορισμός της ροής του αέρα στη ΧΑΠ οφείλεται στη διήθηση των μικρών αεραγωγών από φλεγμονώδη κύτταρα, αναδιαμόρφωση και πάχυνση του τοιχώματος των αεραγωγών. Η καταστροφή των κυψελίδων και η διεύρυνση των αεροχώρων, χαρακτηριστικά του εμφυσήματος, συντελούν στην απώλεια της ελαστικής επαναφοράς και της εξωτερικής έλξης στους μικρούς αεραγωγούς οδηγώντας στη σύμπτωση των τοιχωμάτων των μικρών αεραγωγών κατά την εκπνοή. Το γεγονός αυτό οδηγεί στην απόφραξη των αεραγωγών, στην παγίδευση του αέρα και στην υπερδιάταση. Γενικά, οι φλεγμονώδεις και ανατομικές αλλαγές των αεραγωγών αυξάνονται με τη βαρύτητα της νόσου, ενώ επιμένουν ακόμα και μετά τη διακοπή του καπνίσματος.\nΣτη ΧΑΠ διακρίνονται δύο κύριοι φαινότυποι: της Χρόνιας Βρογχίτιδας και του Εμφυσήματος.\nΗ Χρόνια Βρογχίτιδα χαρακτηρίζεται από βήχα και απόχρεμψη τις περισσότερες ημέρες για τουλάχιστον 3 μήνες κάθε χρόνο για 2 συνεχόμενα έτη και αφού έχουν αποκλειστεί και άλλα αίτια που θα μπορούσαν να προκαλέσουν την ίδια εικόνα, όπως η φυματίωση, οι βρογχιεκτασίες, η καρδιακή ανεπάρκεια.\nΤο Εμφύσημα χαρακτηρίζεται από καταστροφή των αεραγωγών περιφερικότερα των τελικών βρογχιολίων, προοδευτική καταστροφή των κυψελιδικών διαφραγμάτων και του πνευμονικού αγγειακού δικτύου, με αποτέλεσμα την μειωμένη δυνατότητα για οξυγόνωση του αίματος. Ο οργανισμός για να ανταπεξέλθει στην κατάσταση αυτή μειώνει την καρδιακή παροχή και υπεραερίζει. Τελικά όμως, λόγω της μειωμένης καρδιακής παροχής το σώμα πάσχει από ιστική υποξία, καχεξία, απώλεια μυϊκής μάζας και βάρους.\nΤα κυριότερα συμπτώματα της Χρόνιας Αποφρακτικής Πνευμονοπάθειας είναι η δύσπνοια, ο βήχας και η αυξημένη απόχρεμψη, τα οποία είναι χρόνια και προοδευτικά επιδεινούμενα. Οι κυριότερες εξωπνευμονικές εκδηλώσεις της ΧΑΠ είναι η καχεξία, μυϊκή αδυναμία, οστεοπόρωση, κατάθλιψη, αναιμία χρόνιας νόσου και σημεία πνευμονικής καρδιάς.\nΣτάδια της ΧΑΠ\nΟ περιορισμός της ροής του αέρα που παρατηρείται στη ΧΑΠ καθορίζεται με τη Σπιρομέτρηση. Καταγράφονται ο βίαια εκπνεόμενος όγκος αέρα στο 1ο δευτερόλεπτο (FEV1) και η βίαιη ζωτική χωρητικότητα (FVC) τόσο σε απόλυτες τιμές (μετρημένες σε λίτρα) όσο και σε ποσοστά επί των προβλεπομένων τιμών ανάλογα με την ηλικία, το φύλο, το ύψος, το βάρος και τη φυλή. Κριτήριο για την απόφραξη της ροής του αέρα είναι η τιμή του λόγου FEV1/ FVC < 0,70. Ανάλογα λοιπόν με το αποτέλεσμα της Σπιρομέτρησης σταδιοποιείται κατάλληλα ο ασθενής που πάσχει από ΧΑΠ και λαμβάνει την πρέπουσα αγωγή.\nΠαράγοντες κινδύνου για την εμφάνιση ΧΑΠ\nΑν και το κάπνισμα είναι ο σημαντικότερος και πιο μελετημένος παράγοντας κινδύνου, εντούτοις δεν είναι ο μοναδικός. Επίσης, υπάρχουν στοιχεία από επιδημιολογικές μελέτες ότι και μη καπνιστές μπορούν να αναπτύξουν ΧΑΠ. Από την άλλη όμως δεν αναπτύσσει ΧΑΠ και κάθε άνθρωπος, ο οποίος εκτίθεται σε επιβλαβείς παράγοντες. Άρα, ένα ισχυρό γενετικό υπόβαθρο σε συνδυασμό με μια περιβαλλοντική επίδραση συμβάλλουν πιθανότατα στην εκδήλωση της νόσου. Οι συνηθέστεροι παράγοντες κινδύνου συνοψίζονται στον πίνακα 1.\nΠίνακας1. Παράγοντες κινδύνου για τη Χρόνια Αποφρακτική Πνευμονοπάθεια\nΈκθεση σε σωματίδια\nΕπαγγελματική έκθεση (οργανική και ανόργανη σκόνη)\nΕσωτερική ρύπανση (θέρμανση και μαγείρεμα με καύσιμη ύλη βιομάζα)\nΑνάπτυξη των πνευμόνων\nΣτόχος της θεραπείας είναι η αποφυγή και ο έλεγχος των συμπτωμάτων, η μείωση της συχνότητας και της βαρύτητας των παροξύνσεων και η βελτίωση της ικανότητας για άσκηση, συμβάλλοντας με αυτόν τον τρόπο στη συνολική βελτίωση της ποιότητας ζωής.\nΟ αντιγριπικός εμβολιασμός συνιστάται για όλους τους ασθενείς με ΧΑΠ μιας και μπορεί να μειώσει τη σοβαρή ασθένεια και τη το θάνατο κατά 50% περίπου. Χορηγείται μια φορά το χρόνο.\nΕπίσης, το εμβόλιο για τον πνευμονιόκοκκο συνιστάται για τους ασθενείς με ΧΑΠ ≥65 ετών.\nΗ διακοπή του καπνίσματος είναι η πιο αποτελεσματική παρέμβαση τόσο για τη μείωση της εμφάνισης της ΧΑΠ, όσο και για την αναστολή της εξέλιξης της και μπορεί να έχει ουσιώδες αποτέλεσμα στην επακόλουθη θνησιμότητα.\nΤα κυριότερα φάρμακα που χρησιμοποιούνται τη ΧΑΠ είναι τα βρογχοδιασταλτικά (β2-αγωνιστές, αντιχολινεργικά και μεθυλοξανθίνες) και τα κορτικοστεροειδή, μόνα ή σε συνδυασμό. Η εισπνεόμενη οδός χορήγησης είναι η προτιμητέα.\nΗ μακράς διάρκειας χορήγησης οξυγόνου (>18ώρες/24ωρο) είναι η μόνη αγωγή που βελτίωσε την επιβίωση σε ασθενείς με ΧΑΠ και χρόνια αναπνευστική ανεπάρκεια σύμφωνα με δύο μεγάλες πολυκεντρικές μελέτες.\nΠρόκειται για πολυδύναμα προγράμματα που περιλαμβάνουν άσκηση, εκπαίδευση του ασθενούς σχετικά με τη νόσο του, ψυχολογική υποστήριξη και διατροφικές συμβουλές.\nΥπάρχουν επίσης και οι χειρουργικές επεμβάσεις μείωσης πνευμονικού όγκου και ο μη επεμβατικός αερισμός, που εφαρμόζονται όμως σε συγκεκριμένη ομάδα ασθενών με ΧΑΠ.\nΗ ΧΑΠ εμφανίζεται με 2 κυρίως φαινοτύπους, της Χρόνιας Βρογχίτιδας και του Εμφυσήματος.\nΗ γενετική προδιάθεση και η περιβαλλοντική επιρροή πιθανότατα συμβάλλουν στην εκδήλωσή της.\nΗ διακοπή του καπνίσματος είναι η πιο σημαντική παρέμβαση για την πρόληψη της ΧΑΠ, αλλά και για τη θεραπεία της.\nΤα βρογχοδιασταλτικά φάρμακα έχουν κεντρικό ρόλο στη συμπτωματική θεραπεία της νόσου, σε συνδυασμό και με άλλες θεραπευτικές προσεγγίσεις, εάν κρίνεται απαραίτητο.


What a wonderful world - 3pointmagazine\nΟ Λούις, Λούι, Satchmo, Pops ήταν σε όλη του τη ζωή ένα τεράστιο χαμόγελο πίσω από μια τρομερά ταλαντούχα τρομπέτα. Ήταν, για πολλούς, από τους κορυφαίους πρωτοπόρους της τζαζ και είναι ακόμα, αν αναλογιστούμε τη μουσική κληρονομιά που άφησε πίσω του.\nΓεννήθηκε στις αρχές του προηγούμενου αιώνα, όχι όμως στις 4 Ιουλίου 1900 όπως για πολλά χρόνια και ο ίδιος πίστευε, αλλά ένα χρόνο κι ένα μήνα αργότερα. 4 Αυγούστου 1901, που αλλού, στη Νέα Ορλεάνη.\nΜε παππούδες σκλάβους, γνώρισε την άσχημη πλευρά της ζωής από πολύ νωρίς.\nΌταν ήταν ακόμα βρέφος ο πατέρας του, William Armstrong, εγκατέλειψε την οικογένειά του για να δημιουργήσει καινούρια και ο Louis με την αδελφή του, Beatrice, βρέθηκαν για κάποιο καιρό υπό την προστασία της γιαγιάς τους, από την πλευρά του πατέρα τους παραδόξως. Γύρισαν αργότερα στη γειτονιά τους, το «Πεδίο Μάχης» όπως καθόλου τυχαία ονόμαζαν, και τη μητέρα τους, αποκτώντας περισσότερους «πατεράδες» από όσους θα ήθελαν.\nΜέχρι τα 11 του ο Louis Armstrong φοίτησε στο Fisk School for Boys, όπου γνώρισε και αγάπησε τη μουσική. Παράτησε το σχολείο προσπαθώντας να βοηθήσει τη μητέρα του να ξεφύγει από την πορνεία, αλλά ούτε οι εφημερίδες που πουλούσε, ούτε το κουαρτέτο παιδιών με το οποίο τραγουδούσε στο δρόμο ήταν αρκετά. Τότε ήταν που βρέθηκαν στο δρόμο του οι Karnofsky, Εβραίοι από τη Λιθουανία. Του προσέφεραν δουλειά (μάζευε τα σκουπίδια και διένειμε κάρβουνο) και τον πήραν πρακτικά υπό την προστασία τους, ενθαρρύνοντάς τον πάντοτε να τραγουδά και να δουλεύει στη μουσική του. Την επόμενη πρωτοχρονιά, πλέον 1912, είχε το πρώτο του μπλέξιμο με την αστυνομία. Αιτία; Στην αλλαγή της χρονιάς πυροβόλησε στον αέρα με το πιστόλι του θετού του πατέρα. Αποτέλεσμα; Να βρεθεί σε άσυλο για «έγχρωμα άστεγα αγόρια». Εκεί ανέπτυξε τις γνώσεις -και κατ’ επέκταση και την αγάπη του- για τη μουσική, ερχόμενος για πρώτη φορά σε επαφή με το όργανο που τον έκανε θρύλο, την τρομπέτα.\nΤο 1914, φεύγοντας από το άσυλο βρέθηκε ξανά να πουλά περιστασιακά εφημερίδες ή κάρβουνο, συνήθως στις κακόφημες γειτονιές της πόλης. Κάτι όμως είχε αλλάξει. Ήδη τον ακολουθούσε η φήμη ενός εκκολαπτόμενου αλλά εξαιρετικού μπλουζίστα. Δεν ήταν τυχαίο ότι ένας από τους σπουδαιότερους τρομπετίστες εκείνης της εποχής στη Νέα Ορλεάνη, ο Joe «King» Oliver, έπαιξε το ρόλο του μέντορα για το νεαρό Louis, στον οποίο δίδασκε πώς να ξεχωρίζει με το παίξιμό του και αρκετές φορές τον χρησιμοποίησε ως αντικαταστάτη.\nΌπως καλά φαντάζεσαι, δεν άργησε η μέρα που ο μαθητής ξεπέρασε το δάσκαλό του. Ήδη στα 17 του χρόνια ο Armstrong είχε γίνει βασική τρομπέτα στη μπάντα του Kid Ory, στη θέση του Oliver, και ήταν έτοιμος να παρατήσει τις δουλειές στο δρόμο για να αφοσιωθεί στη μουσική του. Ήταν η περίοδος που γνώρισε, ερωτεύτηκε και παντρεύτηκε την πρώτη του σύζυγο, Daisy Parker, σε μία ένωση που τελικά αποδείχθηκε γεμάτη αναταραχές και αρκετή βία μεταξύ τους, ως την κατάληξή της το 1923. Στη νέα ζωή που ξεκινούσε να εκτυλίσσεται μπροστά στα μάτια του ο Armstrong έπρεπε να προσθέσει και ένα νεαρό αγόρι. Ο Clarence Armstrong ήρθε στη ζωή του όταν η μητέρα του, ξαδέρφη του Louis, πέθανε λίγο μετά τη γέννα. Το αγόρι, που λόγω τραυματισμού στο κεφάλι είχε νοητική υστέρηση, μεγάλωσε και πέθανε λίγο πριν την αλλαγή του αιώνα, πάντα στο πλευρό του Pops σαν να ήταν γιος του.\nΓια να συντηρεί την οικογένεια που βρέθηκε ξαφνικά να έχει, ο Armstrong χρησιμοποίησε το ταλέντο του, και μάλιστα με τον καλύτερο τρόπο. Πάρτυ, χοροί, honky-tonks (μικρά μπαρ που φιλοξενούσαν μουσικές παραστάσεις), έως και κηδείες και, με την αρχή να γίνεται το καλοκαίρι του 1919, έπαιζε σε ποταμόπλοια στο πλάι του Fate Marable. Στα ποταμόπλοια είχε και τις πρώτες του γνωριμίες με τζαζ θρύλους όπως οι Bix Beiderbecke και Jack Teagarden.\nΠάντοτε ήθελε να παραμείνει πιστός στη Νέα Ορλεάνη, καταλάβαινε όμως ότι αυτό θα τον ανάγκαζε κάποια στιγμή να αφήσει πίσω του το μουσικό του όνειρο. Γι’ αυτό και δέχθηκε να πάει στο Σικάγο το 1922, και πάλι δίπλα στον δάσκαλό του, King Oliver, με τη φήμη του σύντομα να εκτοξεύεται. Αυτή η συνεργασία τον έφερε για πρώτη φορά μέσα σε στούντιο, όταν το 1923 ηχογράφησε μαζί με τον Oliver και «κέρδισε» και το πρώτο του ηχογραφημένο σόλο, στο κομμάτι Chimes Blues.\nΟ Satchmo πλέον, έχοντας αφήσει πίσω του την πολυτάραχη ζωή με την Daisy, εμπνεόταν από την Lillian Hardin, που έπαιζε πιάνο μαζί τους. Παντρεύτηκαν το 1924 και λίγο αργότερα η Lillian έκανε ξεκάθαρο στον Louis ότι ο Oliver τον κρατούσε πίσω, πείθοντάς τον να απομακρυνθεί από αυτόν και να ενσωματωθεί στην ορχήστρα του Fletcher Henderson, την κορυφαία χορευτική μπάντα εκείνη την εποχή στη Νέα Υόρκη. Το φθινόπωρο της ίδιας χρονιάς ο Armstrong κατέφθασε στη Νέα Υόρκη και «ανέβασε» επίπεδο τη μπάντα, συστήνοντας τον Fletcher Henderson, αλλά και τον μάνατζέρ του, Don Redman, στις σουίνγκ καταβολές του, τις οποίες λάτρεψαν και άμεσα πρόσθεσαν στο μουσικό χαρακτήρα της μπάντας. Μάλιστα, ο Armstrong βρέθηκε να παίζει πολυάριθμα σόλο και η μουσική του βρέθηκε να είναι όρος αλλά και ατού στις συμφωνίες που κλείνονταν για συναυλίες από τότε και στο εξής.\nΒέβαια, δεν ήταν όλα εύκολα στη συνύπαρξη του νεαρού Νότιου με την αστική βόρεια κουλτούρα της υπόλοιπης μπάντας. Ο Henderson είχε προβλήματα με τον τρόπο που ντυνόταν και μιλούσε ο Louis, κι όχι μόνο αυτό, αλλά του απαγόρευε να τραγουδά επειδή έβρισκε τον τραχύ(;) τρόπο που τραγουδούσε αγενή για το εκλεπτυσμένο κοινό του Roseland Ballroom.\nΑπογοητευμένος ο Satchmo εγκατέλειψε τη μπάντα και τη Νέα Υόρκη, για να βρει πίσω στο Σικάγο τη σύζυγό του, Lillian, και να βρεθούν ξανά μαζί στη σκηνή, αυτή τη φορά με τη δική της μπάντα στο Dreamland Café.\nΑυτό ήταν το πρώτο μέρος του αφιερώματος του 3pointmagazine.gr για τον μεγάλο θρύλο της τζαζ. Ακολουθεί το δεύτερο μέρος εδώ και το τρίτο εδώ.\nbluesjazzLouis ArmstrongswingΝέα Ορλεάνη


Θετικός στον κορονοϊό ο Γιουσέιν Μπολτ μετά το πάρτυ γενεθλίων του » loutrakiblog\nΘετικός στον κορονοϊό ο Γιουσέιν Μπολτ μετά το πάρτυ γενεθλίων του\nΕίναι γρήγορος σαν τον… άνεμο αλλά δεν μπόρεσε να ξεφύγει κι απ’ τον κορονοϊό. Ο Γιουσέιν Μπολτ βρέθηκε θετικός σε Covid-19 ύστερα από τεστ που υποβλήθηκε στην Τζαμάικα όπου βρίσκεται.\nΟ Τζαμαϊκανός υπεραθλητής, ο οποίος την Παρασκευή (21/8) γιόρτασε τα 34α γενέθλιά του, την επόμενη ημέρα υποβλήθηκε σε τεστ για κορονοϊό και τα αποτελέσματα έδειξαν ότι είναι θετικός. Ηδη βρίσκεται σε καραντίνα στην πατρίδα του.\nΟι αρχές της Τζαμάικα πάντως ανησυχούν για έξαρση κρουσμάτων διότι ο Μπολτ τα προηγούμενα εικοσιτετράωρα πραγματοποίησε ένα μεγάλο πάρτι γενεθλίων παρουσία πολλών καλεσμένων.\nΜάλιστα μεταξύ των καλεσμένων ήταν και διεθνής Αγγλος μεσοεπιθετικός και σταρ της Μάντσεστερ Σίτι, Ραχίμ Στέρλινκ, ο οποίος κατάγεται από την Τζαμάικα, όπως επίσης και ο άσος της Μπάγερ Λεβερκούζεν, Λέον Μπέιλι.\nΗ Μπάγερν Μονάχου είναι πρωταθλήτρια Ευρώπης\nlb2020-08-24T19:24:15+03:0024 Αυγ 2020 | 19:26|Categories: ΑΘΛΗΤΙΚΑ|Tags: ΚΟΡΟΝΟΪΟΣ|1 Σχόλιο\nΑνώνυμος 25 Αυγούστου 2020 σε 10:20- Απάντηση\nΠω πω τι παθαμεεεεεεε, κόλλησε ιό ο Μπολτ και θα σταματήσει να υπάρχει η ανθρωπότητα τώρα.


Η πίτσα είναι τέλεια. Αλλά είναι και ανθυγιεινή. Ή, τουλάχιστον, έτσι είθισται. Τυριά, αλλαντικά και κάθε τι με κορεσμένα λιπαρά και περιττές θερμίδες κάνουν την πίτσα μια ιδιαίτερα ένοχη απόλαυση. Και όμως, υπάρχουν τρόποι να την κάνουμε πιο υγιεινή. Και, όχι, αυτό δεν ήταν οξύμωρο. Θα εξακολουθεί να είναι πολύ νόστιμη.\nΦροντίστε να έχει πολλά λαχανικά\nΟποιοδήποτε πιάτο έχει ως πρωταγωνιστή τα λαχανικά, γίνεται αυτόματα πιο υγιεινό. Συνεπώς ντομάτα, πιπεριά, μανιτάρι, κρεμμύδι και ελιές θα λειτουργήσουν τέλεια σε μια πίτσα με βάση κόκκινης σάλτσας. Αυτά τα λαχανικά θα προσφέρουν φυτικές ίνες και βιταμίνες στο γεύμα σας.\nΕπιλέξτε λεπτή ζύμη\nΆλλωστε, και η παραδοσιακή ιταλική ζύμη για πίτσα είναι λεπτή. Γλυτώνετε πολλές θερμίδες, και επίσης αυτό βάζει ακόμα περισσότερο στο προσκήνιο τα λαχανικά. Συνεπώς, μπορείτε να φάτε περισσότερα κομμάτια.\nΔιαλέξτε προσεκτικά το τυρί\nΗ βάση του τυριού έχει σημασία, επειδή μπορείτε να γλιτώσετε αρκετά κορεσμένα λιπαρά επιλέγοντας έξυπνα. Η μοτσαρέλα είναι καλύτερη επιλογή, καθώς έχει λιγότερες θερμίδες και λιπαρά, αλλά λιώνει υπέροχα.\nΑν μπορείτε επιλέξτε ζύμη ολικής\nΠολλές πιτσαρίες δίνουν αυτήν την επιλογή και είναι ένας καλός τρόπος να κάνετε τη ζύμη σας πιο θρεπτική, δίνοντάς σας μία γερή δόση φυτικών ινών.\nΑντί για αλλαντικά, βάλτε άλιπη πρωτεΐνη\nΕπιλέξτε στήθος κοτόπουλο αντί για μπέικον και άλλα αλλαντικά. Μια άλλη εναλλακτική είναι οι πίτσες με θαλασσινά.\nΠροτιμήστε κόκκινη σάλτσα\nΗ κόκκινη σάλτσα περιέχει βιταμίνη C, καθώς και πολύ εύκολα απορροφήσιμο λυκοπένιο. Υπερέχει θρεπτικά από κάθε πιθανή άποψη έναντι της λευκής σάλτσας. Επιπλέον, αν περιέχει λιπαρά, θα είναι από ελαιόλαδο και θα είναι πιο ωφέλιμα.


Πρεμιέρα με νίκη για τους κυανόμαυρους όπου επικράτησαν της Ελίμειας με σκορ 95-38. Το αντρικό πρωτάθλημα επιτέλους\nξεκίνησε και οι κυανόμαυροι μπήκαν με φόρα κάνοντας το 35-6 στο 1ο δεκάλεπτο.\nΟ κόουτς Χωλόπουλος επέλεξε να ξεκινήσει μόνο έφηβους στο αρχικό σχήμα και για όλο το 1ο δεκάλεπτο.\nΣτη συνέχεια ο ρυθμός του αγώνα έπεσε και αγωνίστηκαν όλοι οι αθλητές μας ήδη από το 1ο ημίχρονο το οποίο έκλεισε στο 52-13.\nΟ αγώνας στην συνέχεια είχε διαδικαστικό χαρακτήρα και απλά δοκιμάστηκαν διάφορα σχήματα.\nΔιακρίθηκαν οι Αγορίτσας που μοίρασε 8 ασίστ, Βούρκας, Βασιλειάδης, Γκλιάνας, Κοβλακάς, Κωσταρελλόπουλος, Στροτός, Καραλίβανος, Βελόνης και ο ρούκι Σωτηρίου.


Τρεις Store Manager ξεχωρίζουν τα αγαπημένα τους νέα προϊόντα | GOJYSK.com\nΤρεις Store Manager ξεχωρίζουν τα αγαπημένα τους νέα προϊόντα\nΤο GOJYSK.com ζήτησε από τρεις Store Manager να επιλέξουν τα αγαπημένα τους προϊόντα από τη νέα συλλογή της JYSK.\nΤο διαχωριστικό VANDSTED μπορεί να χρησιμοποιηθεί με πολλούς τρόπους.\nNatalia Innocente, Store Manager στο Γιορκ στο Ηνωμένο Βασίλειο\nΗ Store Manager Natalia Innocente αναφέρει:\n«Λατρεύω την ευελιξία του διαχωριστικού VANDSTED, καθώς μπορεί να χρησιμοποιηθεί ως διαχωριστικό δωματίου, βιβλιοθήκη, διακοσμητική μονάδα ή και τα τρία μαζί! Είναι επίσης πολύ δημοφιλές στους πελάτες μας από τότε που μπήκε στη συλλογή μας. Είμαι επίσης πολύ χαρούμενη που η σειρά gaming εμπλουτίστηκε φέτος με προϊόντα, όπως το γραφείο gaming HALDUM και η καρέκλα gaming TYPE Z RAZER ed.™ LEGEND. Δεν είχαμε ποτέ μέχρι τώρα ένα LED gaming desk και η Razer είναι μια πολύ δημοφιλής μάρκα στην κοινότητα του gaming. Είναι φανταστικό που πωλούμε πλέον και επώνυμα προϊόντα που θα τραβήξουν την προσοχή, ιδίως με τις ανταγωνιστικές τιμές μας.»\nΟ καναπές και η πολυθρόνα ABILDSKOV είναι ηλεκτρικές, ικανοποιώντας πλέον κάθε ανάγκη.\nMaria Adriana Freitas Aveiro, Store Manager στο Torres Novas στην Πορτογαλία\nAbildskov, Eranthis & Pelargonia\nΗ Store Manager Maria Adriana Freitas Aveiro αναφέρει:\n«Ο καναπές και η πολυθρόνα ABILDSKOV είναι προϊόντα που προσελκύουν τους πελάτες μας λόγω της ηλεκτρικής λειτουργίας τους, η οποία δίνει στον χρήστη τη δυνατότητα να επιλέξει την κλίση που θέλει για μεγαλύτερη άνεση. Και μπορεί να συνδυαστεί με το άνετο ριχτάρι ERANTHIS, το οποίο είναι κατάλληλο για δύο άτομα. Και επειδή μπαίνουμε στην περίοδο των Χριστουγέννων είναι ένα προϊόν με μεγάλη ζήτηση που το έχω και στο σπίτι μου και το προτείνω λόγω της καλής του ποιότητας. Τέλος, θα πρότεινα το μαξιλάρι PELARGONIA καθώς είναι το είδος μαξιλαριού που αναζητούν περισσότερο οι πελάτες λόγω των ουδέτερων χρωμάτων του και του πρακτικού φερμουάρ του».\nΟ καναπές-κρεβάτι VEJLBY είναι κατάλληλος για φιλοξενούμενους.\nVilde Ailén Svensen, Store Manager στο Fredrikstad στη Νορβηγία\nΗ Store Manager Vilde Ailén Svensen αναφέρει:\n«Ο καναπές-κρεβάτι VEJLBY είναι best seller στο κατάστημά μας. Και είναι λογικό λόγω της λειτουργικότητας και του αποθηκευτικού του χώρου. Επίσης, το χρώμα του, σε ανοικτό μπεζ, ταιριάζει με κάθε διακόσμηση. Μου αρέσει επίσης πολύ η μοντέρνα πολυθρόνα HUNDESTED από απαλό ύφασμα, που ολοκληρώνει κάθε σαλόνι. Είναι άνετο και παρέχει πολύ καλή στήριξη. Μια αναπαυτική πολυθρόνα σε πολύ καλή τιμή».\n23.000 συνάδελφοι καταστημάτων εκπαιδεύονται στα στρώματα\n26/11/2021 - Οι πελάτες δεν πρέπει απλά να κοιμούνται, αλλά να κοιμούνται καλά, και η JYSK θέλει να είναι η πρώτη επιλογή των πελατών όταν θέλουν να αγοράσουν ένα νέο στρώμα. Αυτός είναι ο λόγος που 23.000 υπάλληλοι καταστημάτων στη JYSK θα εκπαιδευτούν στην πώληση στρωμάτων.\nΣπίτι που μεταμορφώθηκε σε έπιπλα κήπου\n24/11/2021 - Τα πάντα, από ναυτικά σχοινιά και μπουκάλια νερού μέχρι υφάσματα και ξύλο, παίρνουν νέα ζωή στα προϊόντα της JYSK. Η εστίαση στα ανακυκλωμένα υλικά είναι μέρος της στρατηγικής μας για την αειφορία.\nΜία ημέρα στη JYSK: Τρεις συνάδελφοι μοιράζονται μαζί μας μία ημέρα τους στη δουλειά\n16/11/2021 - Με περισσότερους από 28.400 συναδέλφους σε πολλές χώρες, καμία ημέρα στη JYSK δεν είναι η ίδια. Ζητήσαμε από τρεις συναδέλφους στη JYSK να μοιραστούν μαζί μας στο GOJYSK.com φωτογραφίες από μία ημέρα τους στη δουλειά.


«Ήθελα πάρα πολύ να πετύχω το πρώτο μου γκολ με την Ανόρθωση» | ShootandGoal\nStoiximan Top Goal\n«Ήθελα πάρα πολύ να πετύχω το πρώτο μου γκολ με την Ανόρθωση»\nΤο βραβείο για το καλύτερο γκολ της 20ης Αγωνιστικής έλαβε ο Νικόλας Εγγλέζου. Λαμβάνοντας το βραβείο Stoiximan Top Goal ο ποδοσφαιριστής της Ανόρθωσης δήλωσε τα ακόλουθα στον ΠΑ.Σ.Π.:\nΠως νιώθεις για το συγκεκριμένο βραβείο;\nΘα ήθελα να ευχαριστήσω τον κόσμο που ψήφισε το γκολ μου. Ήταν κάτι που το ήθελα πάρα πολύ, να πετύχω το πρώτο μου γκολ με την Ανόρθωση. Μάλιστα το συγκεκριμένο γκολ εναντίων της Σαλαμίνας ήταν και πολύ όμορφο. Είμαι ευτυχισμένος που βοήθησα και την ομάδα μου να κερδίσει.\nΣε πoιο πρόσωπο αφιερώνεις το βραβείο;\nΕπειδή πρόσφατα έγινα χαζομπαμπάς ας μου το επιτρέψουν όλοι να το αφιερώσω στη μικρή μου κόρη!\nΠως είναι μέχρι στιγμής η πρώτη σου χρονιά στην Ανόρθωση;\nΤόσο εγώ όσο και όλοι στην ομάδα ελπίζαμε ότι η χρονιά θα ήταν καλύτερη. Δυστυχώς δεν εξελίχθηκε έτσι. Φυσικά το γεγονός πως πλέον αγωνίζομαι με τα χρώματα της Ανόρθωσης με κάνει να αισθάνομαι φανταστικά. Πρέπει όμως πλέον όλοι στην ομάδα να βρούμε τον τρόπο και τον σχεδιασμό για να επιστρέψει η Ανόρθωση εκεί που το επιβάλει η ιστορία της.\nΤι λοιπόν πιστεύεις θα φέρει για εσένα η νέα χρονιά;\nΜέχρι στιγμής έχω πάρει παιχνίδια τη φετινή σεζόν. Πρέπει να συνεχίζω να ανεβαίνω καθημερινά ώστε να καταφέρω να διεκδικήσω μια θέση στη βασική ενδεκάδα τη νέα χρονιά και να καθιερωθώ.\nΈχετε επηρεαστεί με τα γεγονότα που συνέβηκαν τον τελευταίο καιρό;\nΤα προβλήματα σίγουρα επηρεάζουν όμως ένας επαγγελματίας πρέπει να βάζει το κάθε πρόβλημα σε δεύτερη μοίρα. Πρέπει όλοι μας να κοιτάμε πως θα γίνουμε καλύτεροι αγωνιστικά τόσο ατομικά όσο και ομαδικά.\n«Καλό ταξίδι μάγκα μου/Τζιαι μεν έσιεις έννοια για την Ανόρθωση σου…»\nGOSSIP ShootandGoal Team - 30-10-2020 18:55\nΜε ανάρτηση του στα κοινωνικά δίκτυα ο αρχηγός του ποδοσφαιρικού τμήματος της Ανόρθωσης Γιάννος Κωνσταντίνου, αποχαιρέτησε τον αδικοχαμένο φίλο της Ανόρθωσης, Μάριο Φραγκούς. «Καλό ταξίδι...\nΓια το δικό της σερί η «Κυρία»\nΑΝΟΡΘΩΣΗ ShootandGoal Team - 30-10-2020 13:14\nΘέλει να διευρύνει το νικηφόρο σερί της η Ανόρθωση που πάει στην έδρα της Καρμιώτισσας για την 9η αγωνιστική του πρωταθλήματος. Η ομάδα του Τιμούρ...\nA' ΚΑΤΗΓΟΡΙΑ ShootandGoal Team - 19:59


Πενήντα χρόνια ΣΕΚ | Η Εφημερίδα των Συντακτών\nΤο Σοσιαλιστικό Εργατικό Κόμμα (ΣΕΚ) γιορτάζει τα 50 χρόνια ζωής και δράσης. Δεν είναι συχνό φαινόμενο μια τέτοια επέτειος να χαιρετίζεται από ένα ευρύτατο φάσμα αγωνιστών και αγωνιστριών της Αριστεράς. Αλλά δεν είναι τυχαίο. Οπως αναφέρει στη δήλωσή του ο Νίκος Μανιός, γραμματέας του ΣΦΕΑ 1967-74:\n«Ολα αυτά τα χρόνια η συνεισφορά του ΣΕΚ στο κίνημα είναι θετική για δύο λόγους. Ο πρώτος είναι πως δεν προκαλεί συγκρούσεις με τις άλλες πολιτικές δυνάμεις του κινήματος που μπορεί να έχουν διαφορετική προέλευση και καταφέρνει να συμβιώνει μαζί τους ικανοποιητικά παρά τον διαφορετικό ιδεολογικό προσανατολισμό. Ο δεύτερος έχει να κάνει με τις πρωτοβουλίες του. Το ΣΕΚ είναι από τις οργανώσεις που συνδέθηκαν άμεσα με τα κινήματα ενάντια στην παγκοσμιοποίηση και τα διεθνή αντιπολεμικά κινήματα την πρώτη δεκαετία του 21ου αιώνα και έπαιξε ρόλο στο να έρθουν στην Ελλάδα μέσα από την αντίληψη πως η μάχη ενάντια στον καπιταλισμό δίνεται παγκόσμια. Ιδιαίτερα σημαντική είναι η δράση του ΣΕΚ ενάντια στον φασισμό και η συμβολή του στον αγώνα ενάντια στη Χρυσή Αυγή από την πρώτη στιγμή με τη δημιουργία της ΚΕΕΡΦΑ το 2009 και με τις παρεμβάσεις του στο πλευρό των προσφύγων».\nΑυτός ο ρόλος στις μάχες του κινήματος, στις πρωτοβουλίες που συνέβαλαν να πάει μπροστά η Αριστερά δεν έπεσαν βέβαια από τον ουρανό. Το ΣΕΚ ξεκίνησε από μια μικρή ομάδα επαναστατών που ίδρυσαν την Οργάνωση Σοσιαλιστική Επανάσταση (ΟΣΕ) τον Οκτώβρη του 1971, μέσα στα χρόνια της χούντας. Γίναμε βασικό κομμάτι της επαναστατικής Αριστεράς που πρωτοστάτησε στην εξέγερση του Πολυτεχνείου, που απέρριψε τα διλήμματα «Καραμανλής ή τανκς» στη Μεταπολίτευση, που πολύ πριν από το 1989 έλεγε ότι τον σοσιαλισμό τον χτίζουν οι εργάτες και όχι τα τανκς και οι γραφειοκράτες.\nΔώσαμε μάχες ενάντια στις αυταπάτες για το ΠΑΣΟΚ που είχε υποσχεθεί «σοσιαλισμό στις 18» και κατάντησε να γίνει ο πιο μακρόχρονος διαχειριστής του ελληνικού καπιταλισμού. Μεγαλώσαμε, και το 1997 ξεκινήσαμε το Σοσιαλιστικό Εργατικό Κόμμα, πάνω στην ώρα για να στηρίξουμε τον νέο αντικαπιταλισμό στη Γένοβα το 2001 και τους μεγάλους αγώνες του 21ου αιώνα ενάντια στη χρεοκοπία και τα μνημόνια.\nΗ επαναστατική παράδοση ήταν και είναι η πυξίδα μας:\n● Ξεκάθαρη επιλογή στο δίλημμα «Μεταρρύθμιση ή επανάσταση».\n● Εμπιστοσύνη στις δυνάμεις και τον ιστορικό ρόλο της εργατικής τάξης.\n● Διεθνισμός είναι η απάντηση στις πολεμοκάπηλες εξορμήσεις του ελληνικού καπιταλισμού από τα Βαλκάνια ώς τη Μέση Ανατολή. Δεν έχουμε κοινά «εθνικά συμφέροντα» με τους καπιταλιστές.\n● Ο καπιταλισμός δεν είναι πανίσχυρος, δεν είναι το «τέλος της Ιστορίας».\n● Η εναλλακτική είναι ο σοσιαλισμός από τα κάτω, ο συλλογικός δημοκρατικός έλεγχος των εργατών και των εργατριών στην οικονομία και την πολιτική ζωή και όχι ένας κρατικός καπιταλισμός που υπόσχεται ότι θα φέρει τον σοσιαλισμό από τα πάνω.\nΤην Κυριακή 5 Δεκέμβρη το ΣΕΚ οργανώνει μια μεγάλη εκδήλωση στο γήπεδο μπάσκετ του Πανελλήνιου στην Αθήνα για να γιορτάσουμε μαζί αυτή την πορεία, να συζητήσουμε για «ποια κοινωνία παλεύουμε» αλλά και για την «Αριστερά της Επανάστασης και του Σοσιαλισμού». Την Αριστερά δηλαδή που αξίζουν οι αγώνες μας.


Απέκτησε Ιβανίδη, έρχεται και ο Ποκόνγκ!\nΔευτέρα 27 Ιανουαρίου 2014 16:20\nΕπέστρεψαν στις προπονήσεις την Δευτέρα (27/1) οι ποδοσφαιριστές του Τυρνάβου και από σήμερα έχουν στο μυαλό τους το ματς με την πρωτοπόρο Κέρκυρα που θα γίνει την επόμενη Δευτέρα στο στάδιο Αλκαζάρ (το ματς θα είναι τηλεοπτικό). Αναφορικά με το σημερινό πρόγραμμα όσοι παίκτες αγωνίσθηκαν με την Αναγέννηση ακολούθησαν πρόγραμμα αποθεραπείας, ενώ οι υπόλοιποι προπονήθηκαν κανονικά.\nΓι’ αυτό το ματς ο Άγγελος Διγκόζης δεν μπορεί να υπολογίζει στον Όμο, που αποβλήθηκε στην αναμέτρηση με την Αναγέννηση Καρδίτσας. Επίσης ο Ντατίδης θα εκτίσει με τον Αιγινιακό.\nΟ Τύρναβος έχει πραγματοποιήσει μέχρι στιγμής μια πολύ καλή πορεία και ο βασικός στόχος της παραμονής έχει επιτευχθεί σε έναν πολύ μεγάλο βαθμό. Το παιχνίδι με την Κέρκυρα σίγουρα θα είναι δύσκολο, ο Τύρναβος όμως στην έδρα του είναι ιδιαίτερα δυνατός και θα παλέψει για το καλύτερο δυνατό και σε αυτό το ματς.\nΣτο μεταγραφικό παζάρι ο Μούσα Ποκόνγκ αναμένεται στα μέσα της εβδομάδας στη χώρα μας ώστε να ενσωματωθεί με το σύλλογο. Είναι σίγουρα μια σημαντική προσθήκη αφού ο παίκτης έχει παραστάσεις και με την εμπειρία του αναμένεται να βοηθήσει τα μέγιστα στη συνέχεια του πρωταθλήματος.\nΕν τω μεταξύ ο Τύρναβος απέκτησε σήμερα έναν ακόμη παίκτη. Ο λόγος για τον Δαυίδ Ιβανίδη (κάνει αυτή την ώρα την πρώτη του προπόνηση με τη νέα του ομάδα), που έμεινε ελεύθερος από την Αναγέννηση Γιαννιτσών.\nΟ 24χρονος ποδοσφαιριστής (είναι αμυντικό χαφ και δεξί μπακ), τα τελευταία χρόνια αγωνιζόταν στο Κορδελιό πριν πάει στα Γιαννιτσά, ενώ έχει περάσει και από την Κ20 του Ηρακλή.


https://tomakedoniko.blogspot.gr: Ο ΣΥΡΙΖΑ Πρόδοσε την κοινωνία και ανάστησε τα ζόμπι!\nΟ ΣΥΡΙΖΑ Πρόδοσε την κοινωνία και ανάστησε τα ζόμπι!\nΡωτάω τους βουλευτές του ΣΥΡΙΖΑ: βλέπετε εσείς κάποιο φως που εμείς δεν βλέπουμε; Και παίρνω – με παραλλαγές – την ίδια στερεότυπη απάντηση: Δεν βλέπουμε φως, αλλά δεν υπήρχε άλλος δρόμος. Με τους άλλους θα ήταν χειρότερα ενώ εμείς τουλάχιστον προσπαθούμε.\nΕίναι, όμως, αλήθεια ότι δεν υπήρχε άλλος δρόμος; Για να απαντήσουμε θα πρέπει να ξετυλίξουμε το νήμα από το βράδυ του δημοψηφίσματος, το καλοκαίρι του 2015. Και να προσπαθήσουμε να δούμε τι θα συνέβαινε εάν η ηγεσία που είχε το πάνω χέρι στον ΣΥΡΙΖΑ σεβόταν τη βούληση της πλειοψηφίας του ελληνικού λαού.\nΜε το δημοψήφισμα είχαμε πετύχει κάτι το οποίο εισχωρούσε στη σφαίρα της επιστημονικής φαντασίας. Με αιχμή το ΟΧΙ συσπειρωνόταν η κοινωνία σε ένα πρωτόγνωρο επίπεδο αγωνιστικότητας. Συμφωνούσαν και συνέκλιναν εκατομμύρια πολίτες υπερπηδώντας όλες τις διαχωριστικές γραμμές, πολιτικές, ιδεολογικές και κομματικές. Όλους τους φόβους και τις ανασφάλειες. Οι αριστεροί ήταν η μειοψηφία, αλλά η στάση τους γινόταν ενοποιητικό στοιχείο. Οι πολίτες ξεπερνούσαν τις διαφορές, τις αντιρρήσεις, τις επιφυλάξεις και τις αναστολές τους, για πρώτη φορά από την εποχή του ΕΑΜ. Η Αριστερά αποκτούσε έρεισμα τεράστιο στην κοινωνία. Και η κοινωνία σύσσωμη δεχόταν τον ηγετικό της ρόλο στον αγώνα για την απεξάρτηση της Ελλάδας από τους ξένους δυνάστες.\nΑυτό δεν μπορούσαμε να το φανταστούμε ούτε στα πιο τολμηρά μας όνειρα. Ακόμα και το πρωτοφανές 36% στις εκλογές ξεπερνιόταν με ένα νέο εκπληκτικό άλμα.\nΔύο επιλογές υπήρχαν τότε: να πάμε για εκλογές ή να παραιτηθούμε. Καμία κυβέρνηση, κανένα κόμμα ή συνασπισμός κομμάτων με τον ΣΥΡΙΖΑ στην αντιπολίτευση δεν θα μπορούσε να εφαρμόσει ούτε ένα ελάχιστο νέο μέτρο σε βάρος της κοινωνίας. Εάν γίνονταν εκλογές ο ΣΥΡΙΖΑ θα έπαιρνε ένα εξωφρενικό ποσοστό και όλα τα κόμματα θα ξέπεφταν σε διαλυτική ανυποληψία. Τότε θα ξεκινούσε νέα μάχη, από πολύ υψηλότερο επίπεδο. Με τα νέα δεδομένα, με αποφασιστική στήριξη από την κοινωνία και με εσωτερική αντιπολίτευση που θα είχε συντριβεί, θα απαιτούσε να ξαναρχίσουν οι διαπραγματεύσεις σε διαφορετική βάση. Σ’ αυτό το σημείο πρέπει να υπολογίσει κανείς και την επίδραση του αποτελέσματος στη ρευστότητα που επικρατούσε και την αμφισβήτηση που μεγάλωνε στην Ευρώπη. Εάν ο ΣΥΡΙΖΑ περνούσε στην αντιπολίτευση και προσπαθούσαν να διοικήσουν οι άλλοι, θα ήταν τέτοιο το κύμα που θα τους σάρωνε, που δεν θα τους άφηνε ούτε νέα μέτρα να πάρουν ούτε να εφαρμόσουν τα παλιά. Μια κατάσταση, που θα έδινε τον πρώτο ρόλο στην κοινωνία και τεράστια δύναμη στην Αριστερά φέρνοντας τους Ευρωπαίους, που επικαλούνται τη δημοκρατία, μπροστά σε μια αξεπέραστη πραγματικότητα.\nΘα ήταν τόσο αξιοθαύμαστο αυτό που γινόταν στην Ελλάδα που πιθανότατα θα ξεσήκωνε κύματα απρόσμενης υποστήριξης μέσα στην Ευρώπη. Να μην ξεχνάμε ότι ακολούθησαν τα δημοψηφίσματα σε Μ. Βρετανία και Ιταλία.\nΑυτό δεν σημαίνει ότι η έκβαση του πολέμου θα είχε κριθεί οριστικά. Αλλά οι πόλεμοι πολύ σπάνια κερδίζονται μια κι έξω. Κερδίζονται με βήματα μπρος και πίσω. Θα είχε, όμως, κερδηθεί μία πολύ σπουδαία μάχη, τακτικής και στρατηγικής σημασίας. Όλα θα ήταν ανοιχτά. Η κοινωνία δεν θα ήταν πια η ίδια, αμέτοχη κι αδιάφορη. Θα είχε πετάξει στα σκουπίδια τα ζόμπι της πολιτικής που η τωρινή κυβέρνηση ανέστησε. Θα ήταν στο προσκήνιο, και με το δημοψήφισμα και τις εκλογές θα είχε κατακτήσει μια άλλη εμπιστοσύνη στον εαυτό της, θα είχε λόγο αποφασιστικό και θα αναλάμβανε τις ευθύνες των πράξεών της. Μια μεγάλης σημασίας ποιοτική διαφορά.\nΑλλά αυτή η επίπονη σύγκρουση διαρκείας ήθελε μια Αριστερά με ψυχή, βαθιά πατριωτική και οραματική κι όχι μια Αριστερά ρηχή και θρασύδειλη. Ήθελε ένα Κολοκοτρώνη κι όχι κάποιους ριψάσπιδες…\nΑναρτήθηκε από ΘΑΝΑΣΗΣ ΑΝΑΤΡΕΠΤΙΚΟΣ\nΑναρτήθηκε από http://psyctoservice.blogspot.gr/ στις 2:41:00 μ.μ.


Αναρτήθηκε από Laburdius στις 6:05 μ.μ.\nΕμείς ψηφίσαμε,κάναμε δηλαδή το καθήκον μας.\nΔεν βλέπω όμως να κάναμε και κανένα θαύμα.\nΜήπως τα κάναμε χειρότερα;\nΔεν ξέρω,μια ερώτηση κάνω!\nΠοτέ μου όσα χρόνια ψηφιζα δεν ένιωσα ότι έκανα κάτι. Τώρα πια ψηφίζω για τη συνείδησή μου...\n8 Μαΐου 2012 - 2:10 π.μ.


Ευρώπη χωρίς ευρωπαϊστές – Γιώργος Πανταγιάς\nΟ αποκαλούμενος ευρωσκεπτικισμός δεν αποτελεί πλέον περιθωριακό φαινόμενο. Μετεξελίσσεται σε ένα διακριτό ρεύμα αντιευρωπαϊσμού, το οποίο βρίσκει ανταπόκριση σε ευρύτερες κοινωνικές, γεωγραφικές και ηλικιακές κατηγορίες πληθυσμού. Μάλιστα απέκτησε και αξιοσημείωτα εκλογικά ακροατήρια. Οι περιπτώσεις της Λεπέν, του Γκρίλο, του Φάρατζ, του Βίλντερς το επιβεβαιώνουν.\nΟι δυνάμεις που βάλλουν κατά της ευρωπαϊκής ενοποίησης εμφανίζουν κοινά χαρακτηριστικά: Επιδιώκουν την επιστροφή στο εθνικό κράτος. Αντιστρατεύονται την παγκοσμιοποίηση. Εναντιώνονται στα ανοιχτά σύνορα. Αμφισβητούν τη σημασία της ιδιωτικής οικονομίας στην ανάπτυξη και την ευημερία των κοινωνιών. Καλλιεργούν ξενοφοβικά και ρατσιστικά σύνδρομα. Απορρίπτουν τις αξίες του ευρωπαϊκού πολιτισμού.\nΑξιοποιώντας τα υπαρκτά οικονομικά και κοινωνικά προβλήματα, καταφεύγουν σε υπεραπλουστεύσεις και επικίνδυνες αφαιρέσεις. Στην πραγματικότητα, στηριζόμενες σε αναχρονιστικές και παρωχημένες θεωρίες και απόψεις, πρεσβεύουν την παλινδρόμηση στο παρελθόν. Με τον επικίνδυνο ανορθολογισμό τους αιμοδοτούν τον ακραίο λαϊκισμό. Οι δε ανεπάρκειες, οι στρεβλώσεις και πρωτίστως η ατροφία του ευρωπαϊκού εγχειρήματος τον ενισχύουν περαιτέρω.\nΦαίνεται πλέον καθαρά ότι η οικονομική, αναπτυξιακή, θεσμική και πολιτική υστέρηση της ΕΕ δημιουργεί πρόσφορο έδαφος για την ενίσχυση των αντιευρωπαϊστών. Η ασυμμετρία που προκλήθηκε μετά τη μεγάλη διεύρυνση του 2003 λειτούργησε εις βάρος της εμβάθυνσης. Στέρησε από την Ενωση τη δυναμική που είχε αποκτήσει μέχρι τότε. Οξυνε τα δομικά της προβλήματα. Προκάλεσε αρρυθμίες στη λειτουργία της. Ταυτόχρονα την αποξένωσε από τους πολίτες της.\nΗ αδυναμία της Ευρώπης των είκοσι πέντε και στη συνέχεια των είκοσι οκτώ να ανταποκριθεί στις νέες ανάγκες και απαιτήσεις είχε ως αποτέλεσμα τη διεύρυνση του χάσματος. Αντιθέτως η ΕΕ των δεκαπέντε δεν διέθετε μόνο την απαιτούμενη συνοχή και ανθεκτικότητα αλλά και μια ισχυρή ομάδα ευρωπαϊστών ηγετών. Ο Σρέντερ, ο Σιράκ, ο Μπλερ, ο Κλίμα, ο Σημίτης, ο Ντ’ Αλέμα κ.ά. ήταν ταυτισμένοι με την ενοποίηση. Προσέβλεπαν σε αυτήν και τη στήριξαν ουσιαστικά. Αξιοσημείωτο επίσης ήταν ότι στη μεγάλη τους πλειονότητα προέρχονταν από την Κεντροαριστερά. Η Σοσιαλδημοκρατία, εξάλλου, είχε ξεχωριστή συνδρομή και συμβολή στην ανάπτυξη και την ευημερία της Ευρώπης. Το κοινωνικό κράτος που δημιουργήθηκε -σε διαφορετικές δημοσιονομικές συνθήκες- ήταν δικό της επίτευγμα.\nΤο ουσιαστικότερο πρόβλημα της Ενωσης σήμερα είναι η εξασθένιση του ενοποιητικού της εγχειρήματος. Το γεγονός αυτό δεν είναι ανεξάρτητο από το έλλειμμα ηγεσίας και κυρίως από την υποχώρηση των ευρωπαϊστών. Ο εθνοκεντρισμός που διαρκώς διευρύνεται αντιμάχεται και υπονομεύει το ευρωπαϊκό αφήγημα. Αλλωστε λειτουργεί σαν υπόστρωμα και για την έκρηξη του λαϊκισμού. Ευρώπη, λοιπόν, χωρίς ευρωπαϊστές δύσκολα μπορεί να υπάρξει.\nVasso Agnanti2016-07-27T12:01:15+00:001 Ιουλίου, 2016|Tags: Εθνος|0 Σχόλια